Lai Hlasak Thiam Minthang Bil Sung, Zung Iang Le Hlawn Sung Nih NLD Hla An Sakmi A Chuak Zau Lai. – Chuncha News\nA Nuam Hih!; Hla phuah thiam min thang Samuel Hrat Hmung, Phun Lian Cung le keimah ti in Kawi Phun Studio ah NLD hla kan khumh lio ah chikhatt kan vun i dang ta ko hih!\nLai hlasak thiam minthang hna Bil Sung, Zung Iang le Hlawn Sung nih an sakmi hla a chuak zau lai. Hngah hlang ngai in hngak ko uh! Catialtu: Jacob Thang\nDemocratic Party nih kum 8 chung ram an rak hruai cang i zei bantuk dirhmun kan rak phan. Vawleicung ah US power a tla, Russia le Tuluk power a kai. Sipuazi in siseh, ralkap hriamnam in siseh, politic in siseh vawleipi kan hip kho ti lo. Atu ning in kum 5 kan kal than rih ahcun a ruah hlan ah Russia le Tuluk nih US dirhmun an kan chuh cang lai.\nHussein Obama nih kum 8 chung ram a hruai rak chungah ramchung ramleng ah muslim ralhrang a let tampi in an karh. Minak le mirang karlak ah ihuatnak a karh. Zumtu le zum lotu karlak zongah i huatnak a rak karh.\nUS phunghram pi cu khrihfa phung he kalh lo in sermi ram a rak si. Asinain Kum 8 chungah Supreme Court ah Liberal biaceihtu an hung phan hna i, phunghram he ikalh in bia an chah caah zumtu le zum lotu karlak ah buainak tampi a hung chuak. Khrihfa zumtu hna zalonnak cu hrawh piak hram an rak thawk colh hna. Democratic party in president an chuah than ahcun Liberal biaceihtu an thim lai caah khrihfa mi hna kan zalonnak a let in an hrawh rih lai. Republican President kan thim rih ahcun Conservative biaceihtu nih a peh lai caah kan zalonnak zeimawzet a him lai. Cucaah tutan thimnak hi khrihfa kan zumhnak he a pehtlai mi a si caah a biapi khunnak a si rih. Oregan ramkulh ummi zumtu, Aaron le Melisa Klein cu an zumhning he a kalh caah ngeih khat hna [ nudawk pa dawk ] wedding cake an tuah piak duh hna lo ruangah biaceihtu nih an changreu dawr an khar piak hna pin ah $ 135000 dan an rak tat hna.\nOregan ramkulh thiamthiam i, biaceihbawi Vance Day cu zumtu a si bantuk in ngeih khat thit-umhnak a tuah piak duh hna lo ruangah biaceihbawi sinak in an rak tthilh. Washington State ummi, Florist Barronelle Stutzman cu Same sex wedding caah wedding thuam a tuah piak a rak duh hna lo ruangah a professional riantuan kho ti lo ding in dantat a rak tong.\nWashington Olympia sidawr ngeitu, Storman Family hna cu nau a hrawktu si cu an rak duh na loin hranhram in an rak zuater dingah district biaceihtu nih nawl a pek. Storman chungkhar hna nih US Supreme court ah biaceih than ding in an sawk rak nain Supreme court nih ceih lo dingah an rak hnol piak hna. Kentucky ramkulh, Rowan County cazi nu, Kim Davis zong a zumhnak ruangah ngeih khat hna wedding License a chuah piak duh hna lo ruangah biaceihbawi nih ni 5 chung thong a rak thlak.\nKhrihfa mi hna nih ka ngeihi freedom cu liberal judge pawl nih an kan rak kan hnon piak lawng si loin khrihfa mi hna zalonnak cu a rak bi chin lengmang. Cucaah tutan tim nak zong hi kan duhmi president si loin kan herhmi president thim nawlh kan hau.


Kawl Ralhrang Cu Satan Hnak In An Sual Deuh,Cu Ca Ahcun Teinak Kan Hmuh Khawh Nak Ding Ahcun Kan Chin Mi Dihlak In Kan i Funtom A Hau,Rel A Phu Tuk Rel ve tuah – Onlinenungak\nKawl Ralhrang Cu Satan Hnak In An Sual Deuh,Cu Ca Ahcun Teinak Kan Hmuh Khawh Nak Ding Ahcun Kan Chin Mi Dihlak In Kan i Funtom A Hau,Rel A Phu Tuk Rel ve tuah\ntu lio ralhrang hna i an tlaihtleng cu kan lei a tanh lo mi poh cu kan ral nan si ti hi an i tlaih mi asi,cu caah cun an lei ah a tanh mi kan si lo caah ral bantuk in an kan hmuh colh i,ral cu an duh tik poh ah tlaih i an duh tik caan poh ah thah ding mi dirh hmun ah kan um hna.\nbible nih a hua mi le zumtu nih kan huat bik mi cu, Satan hi asi,zei ca tiah Satan i a rian ngan bik cu mi tukforh hi asi,cucu Bible nih a finh ter mi le a langh ter mi asi.a tu kawl ralhrang kan zoh tik hna ah,satan nih mi tukforh riang lawng a tuan nain kawl ralhrang cu mithah le mi nawn le inn duah tiang in an hmang caah satan hnak in an chiakha deuh i a sual deuh mi an si.Bible chungah kan hmuh mi cu satan le a party hna an donghnak cu Hell asi ko,cu ve bantuk cun ralhrang le a party pawl an dohnak cu a fiang ve ko rawhral nak lawng te le Hell, Hell hmanhah Hell tawne asi ko.\nvawlei tuanbia kan zoh tikah ralhrang bantuk in a sual mi pawl tuan bia hna, Denladen cu kum 54 lawng asi ah a nunnak a liam,may 2,2011 Pakistan ah thah a rak si,Sadomhmusingh Dec 30 2006 ah a nih zong rak thah ve thiam thiam asi.cun 1965 philipian ah president a si mi pa zong kha ralhrang bantuk in a sual tuk ve caah a nunnak dingah ram dang ah azam nain 1989 a zamnak a va thih beh ko,cu caah cun ralhrang hna misual hna an donghnak hi tlaih i thah mi an um,a zaam i a va thi beh mi an um,cu bantuk in Min Aung Hlaing zong hi a ton ding mi a fiang cio,i thim ding pa thum te lawn anei.\npakhatnak ah an tlai i maw an kahthah lai a si lo ah a pahnihnak ah a zam lai i maw a va thih beh ve te lai,a si locun a mah le a mah meithal in a kap thah te lai.cu pa thum lawng hi lam a nei,a ruang cu ralhrang kan ti mi hna hi an donghnak ahcun rawh nak le thinak lawng te asi ko.\nsihmanhsehlaw kan chin miphun kan i funtom loin kan i then kan i darh ahcun kawl ralhrang nih an kan tei lai,kawl pawl nih tlang cung mi an kan duh piak mi cu kan i then kan i cheu dih hi asi peng,zei ca tiah kan i then cheu tikah an duh ning poh in an kan ti khawh peng,cu ca cun a tu lio ah CDF CNA/F cun a dang kan chin ram chung in hriamtlai bu pohpoh kan i then cheu deuh a si ahcun ralhrang nih an kan tei deuhdeuh lai,nain an kan thencheu ter khawh lo,hmunkhat ah kan i funtom ahcun kan tei deuhdeuh ve hna lai ti hi afiang.\nkawl ralhrang kan tei khawhnak hna ding ah a herh ngai mi cu, ralhrang an mah le an mah thencheu ter hi asi,nain ralhrang pawl a tu tiang an dir khawh nak pakhat cu,then lo in an i funtom kho tuk,cu an i funtom nak nih cun a tutiang a dir ter hna,cu ve bantuk cun ralhrang kan tei khawh nak hna ding ah kan nih chn mi vialte kan i funtom a hau,ramchung um mi siseh ram leng um mi siseh hmunkhat teah kan tan rual a hau.\nchinland ti mi kan ram ahhin federal in siseh,indenpendence zong in siseh,kan ram sersiam nak ding ca le kan ram cozah hruai kho tu dingah mifim tampi chin mi nih hin kan i neih cang hna,cun ram nih an herh mi development,ramthanchonak ding caah NGO lei in tha tein rian a tuan kho ding mi laimi chin mi ah tam pi kan um cang,cu lawng si loin ram sersiam nak ding caah a herh tuk ve mi fimthiamnak lei cawnnak lei zong in kan chin mi chungah ca chim kho tam pi kan i neih cang hna,cun ram a veng him tu dingah ralkap CNA/F,CDF tling tein kan ram thancho nak ding ah kan i neih dih cang hna,ram a that khawh nak dingah zei lei poh in kan tlinh dih cang nain pakhat te a tu ah kan bau mi cu,a tu lio i dohthlennak ah teinak pakhat te hi a si,cucaah cun ralhrang kan tei hna hnak ding ah kan i funtom dih i teinak hi kan hmuh hrimhrim a herh ko.


04/24/2020 US Covid-19 Update Le Coronavirus Ruangah Harnak A Tongmi Hna Bawmhnak Kong – Chin 11 News\n04/24/2020 US Covid-19 Update Le Coronavirus Ruangah Harnak A Tongmi Hna Bawmhnak Kong\nCoronavirus ruangah harnak a tongmi hna bawmhnak caah phase 4 hi hmaithla thawk ah senate le house ah ceih than dawh a si. Mah phase 4 chungah hin cozah bawmhnak pek than dingah biatung an dirhmi a um len. Minung pakhat ah $2000 chap than ding, asiloah minung pakhat ah $1000 chap than ding, a si khawh ahcun thla 4 tiang pek ding tibantuk a um. May thla chungah bawmhnak thar cu ceihthan dawh a si. President Donald Trump nih thimnak lio ah a biakam, lam le sul, sianginn le sizung vialte kan tharchuah lai, third country hmanh kan tluk ti lo tiah a rak chim bal. Cucaah infrastructure remhnak ah billion tampi hman ding zong i tel dawh a si.


Rom Cakuat 5 (Romans 5)\nRom Cakuat 5\nPathian He I Remnak\n1Atu cu zumhnak thawngin thiamcoter kan si caah kan Bawipa Jesuh Khrih thawngin Pathian he kan i rem. 2Jesuh Khrih nih cun kan zumhnak thawngin Pathian velngeihnak chungah cun a kan luhpi i cu chungah cun atu hi kan um. Cucaah Pathian sunparnak kan i hrawm ve lai ti kan i ruahchan i kan tha a nuam. 3Cun harnak kan inmi zongah hin kan i lawm ko, zeicahtiah harnak nih cun in khawhnak kha a kan ngeihter i 4in khawhnak nih cun ziaza a kan ngeihter i ziaza nih cun ruahchannak kha a kan ngeihter; ruahchannak nih cun a kan deuh lo, 5zeicahtiah a kan pekmi Thiang Thlarau thawngin kan lung chungah Pathian nih a dawtnak cu a toih in a kan toih.\n6Zeihmanh a tuah kho lomi kan si ko lioah khan, cu caan thengte ah cun mi ṭha lomi kan caah Khrih kha a thi. 7Mi ṭha caah cun thih ngamh zong an um phum hnga nain a dingmi ca i thih cu a harmi thil a si. 8Asinain Pathian nih cun zeitluk in dah a kan dawt kha hitihin a langhter: kannih cu misual kan si ko rih lioah hin Khrih cu kan caah a thi. 9A thihnak hmanh nih Pathian he a kan remter ahcun zeitluk in dah Pathian thinhunnak chung cun amah nih cun a kan khamh chinchin lai. 10Kannih cu Pathian ral kan rak si, sihmanhsehlaw a Fapa thihnak thawngin a hawi ah a kan ser cang. Atu cu Pathian hawikom kan si cang caah Khrih nunnak nih cun zeitluk in dah a kan khamh chinchin lai. 11Cu lawng cu a si rih lo, kannih cu Pathian hawikom i a kan sertu kan Bawipa Jesuh Khrih thawngin Pathian ah cun kan i lawm.\nAdam le Khrih\n12Sualnak cu mipa pakhat thawngin vawlei cungah hin a tlung i cu a sualnak nih cun thihnak kha a ratpi. Cun mi vialte cu an sual dih caah thihnak nih cun mi vialte cu a ciah dih hna. *5:12: Gen 3:6 13Nawlbia a um hlanah khan vawlei cungah hin sualnak a rak um ko, sihmanhsehlaw nawlbia a rak um lonak hmun ah khan cun sualnak cu sual ah relpiak an si lo. 14Asinain Adam caan in Moses caan tiang thihnak nih mi vialte kha a uk dih hna; Adam nih Pathian nawlbia a buarnak thawngin a tuahmi sualnak bantuk a tuah lomi zong kha a uk ko hna. Adam cu a ra lai dingmi hmanthlak a rak si. 15Sihmanhsehlaw cu hna pahnih cu an i khat lo, zeicahtiah Pathian laksawng cu Adam sualnak bantuk kha a si lo. Kha mipa pakhat sualnak ruangah khan mi tampi an thi taktak ko. Sihmanhsehlaw kha pa ṭhat lonak nakkhan Pathian vel cu tam piin a ngan deuh i cu bantuk ṭhiamṭhiam cun mipa pakhat Jesuh Khrih vel thawngin mi tampi cungah a tlungmi Pathian laksawng cu a ngan deuh. 16Cun Pathian laksawng le mipa pakhat sualnak kha an i lo lo. Kha sualnak a hun zultu kha cu, “Na sual,” ti biakhiahnak a si; sihmanhsehlaw sualnak hi zat riamruam a hun zultu cu, kan phu kan tawk lopi a simi laksawng, “Na sual lo,” ti biakhiahnak hi a si. 17Mipa pakhat sualnak thawngin, cu mipa ruangah cun, thihnak nih khan minung cu uk hram a hun thawk hna. Sihmanhsehlaw mipa pakhat, Jesuh Khrih tuahmi chungin a chuakmi cu zeitluk in dah a ngan deuh! Mipa pakhat thawngin thihnak cu a um a si ahcun, Pathian velngeihnak duhdim le dinnak a laksawng a hmumi vialte hna cu, mipa pakhat Jesuh Khrih thawngin thlarau nunnak a ṭhawng chinchinmi an ngei lai.\n18Cucaah cun sualnak pakhat tuahmi nih mi vialte kha sual a phawt hna bantukin dinnak pakhat tuahmi nih mi vialte kha a luatter hna i nunnak a pek hna. 19Mipa pakhat nawlngaih lo ruangah mi tampi kha misual i ser an si bantukin mipa pakhat nawlngaih ruangah mi tampi cu miding ah ser an si lai.\n20Nawlbia cu a rung um i palhnak kha a karh chinchin, sihmanhsehlaw sualnak a karhnak hmun ah khan Pathian vel cu a karh chinchin ve. 21Cucaah sualnak nih cun thihnak kha hmang in a kan uk bantukin Pathian vel nih cun dinnak kha hmang in a kan uk i Jesuh Khrih kan Bawipa thawngin zungzal nunnak ah a kan kalpi.


Ralrin Pek Nak: Thantlang Aum Hna Caah Tihnung Tuk Asi Cang – Chin World News Evening\nAugust 1, 2021 August 1, 2021 Salai Van Chin News\nRalrin Pek Nak: Thantlang Aum Hna Caah Tihnung Tuk Asi Cang. Thantlang Khuapi lawng si loin, khuate tiang ah Covid zawtnak a phak cang cu a poi tuk. Ralrin taktak a hau cang ti nak a si. Thantlang peng, Rua khua inn (48) hrawng khuasaknak ah hi zatzat zawtnak an hun hmuh hi cu thinphang ngai a si ko. A taang hi Pu Ram Khar nih update a hun tuah mi asi.\nThantlang Peng chung um mi Rua Khua Ah Khuami nih an mah te in Covid-19 zawnak check nak an tuah Nihnih an check hna i Covid-19 zawt nak ngei mi minung 23 sin ah hmuh an si . Minung Pakhat nih 30.7.2021 niah Covid -19 in a thih tak hna.Ruakhua hi Inn (48) hrawng an si . Minung (280 ) hrawng an si . A tulio ral ruang ah Hakha ,THantlang lei in a vaidor chung mi an tam hna i a tu lio hi minung 400 hrawng an um.\nThawngdang Atha tuk ee! Kawl Ralhrang Kuttang in Sianginn Kaimi Pahnih An Luat Cang Lai Hih! Inn hngak Ralkap nih tlaih mi CCU siahngakchia pahnih an luat cang July 31 ah The Caretaker Government Innhngak Cozah ahlan SAC ralkap nih tlaih mi Chin Christian University CCU siangakchia tlaihkhih mi hna cu August 1 zaan 9 hrawng ah an thlah than cang hna tiah kan theih.An tlaih i a luat than mi hna hi John Bi San M.Div le Aung Thang B.Min an si.\nBreaking News: Aung San Suu Kyi Cu Athih Tiang Thong Chungah Khuasa Cang Lai


Joe Biden Cu Electoral Vote In Pei An Tlinter Cang Kha Na Ti Men Lai!\nTrump le Joe Biden : USA kan president ding cu a fiang rihlo, January 20 hnu longah a fiang te lai. Ziah Joe Biden cu Electoral College vote in pei an tlinter cang kha na ti men lai.\nAsi rih lo, state pa 6 chungah vote Audit an tuah cuahmah lio. Cucu vote tamdeuhmi kha an tlinthan khawh rih. State Congress nih. Ziah an thlenthan khawh tilo an ti tung. Micheukhat nih. State phungsertu nih a Fehtermi cu cohlanpiak an si rih lo.\nZiah an Cohlanpiak hnalo, vote lihin an tuahmi ruangah cohlan lo in an lanhter rih. January ah khin an zohthan dihlai I, state aiawhtu minung 50 long nih vote an thlakthan te lai. Ziah vote cu an thlakthannak sulam cu , election state phung an remh caah le vote a dik lomi tamtuk ruangah. Cuti a siah January ni 20 hlan cu caan an ngei tinak maw.\nAw ngeituk hmeteh, President caah tiah Certified an tuah khawh hlan poah caan an ngei. State nih vote a thlakthan lai. State pakhat minung pakhat long a si cang lai. Zahan I state Electoral College vote bantuk kha a si ti lailo.\nCongress cu state minung 100 umnak a si i,House minung 438 an I fonh I zahan kha an dihlak 538 nih Electoral College vote cu an tuah. Nain a tu ai thuimi hi January ah an caihthan te lai ka vun pehthan te lai. Catialtu: Joseph Thawng Z Ting


Myanmar Ram- Thimnak Hnin si Party UDP Zeidah A Ton Lai – THE CHINLAND POST\nMyanmar Ram- Thimnak Hnin si Party UDP Zeidah A Ton Lai\nSalai Bawi Lian Sang| TCP-Kalay| October 7, 2020| Kum (5) chungah Myanmar rampi a thancho lo ah cun Party chairman thong thlak khawh ka si tiah Union Democratic Party lemsoinak ah an hmangmi hi a phungdang te a si ve.\nPhundang ngai a si tiah chim nak cu September 29 zan ah Party Chairman U Kyaw Myint cu tongtli a si tiah an tlaih.\nBuainak le khuaruahharnak he a khat mi minung pakhat nih a hruaimi nih chun/zan in party lian pakhat a si mi UDP party cu ramkhel kong ah a duh mi hna caah cun mi lungthin a la ngai.\n2020 thimnak kum ah NLD a chang tu MP Candidate minung 1131 in a pahnihnak a tambik mi party in aa zuam dingmi hmailei ram hruai tu an tlaih hi zeitin dah a cang kho. Mah Party cu a tu ah mipi theihhngalh mithmaithar ngeimi party a si lo. 2010 thimkum lio ah Party register a rak tuah I USDP hlan in Party Register a rak ngei cangmi a si.\nHnin-si party cu No. 16nak a rak si i USDP hi No. 32nak a si tiah rampi thimnak commission nih rampi upadi ning te in thimnak cazin ah a rak langhter. 2010 le 2015 rampi thimnak ah thutnak dirhmun MP pakhat hmanh a rak tling lo mi party cu 2020 thimkum ah MP candidate thongkhat hlei zeitin dah a kawl/hmuh i a vun i zuam khawh ning a si.\n2020 thimkum ah minthang hmaithar party a simi Ralbawi Thuyah Shwe Mann-(Union Betterment Party- UBP) party le Ramkhel minthang U Ko Ko Kyi hruaimi-( People’s People- PP party), Dr. Thet Thet Khiane hruaimi-( People’s Pioneer Party- PPP) party pawl cu Hnin-si party UDP tluk in thimnak ah an i zuam kho lo.\nNLD nih UDP party cu thimnak ah minung 9 te in a tei. Hnimsi party ah MP candidate minung 1143 an rak si natein party dang hna nih duhlonak ca an rak tial ruang ah 1131 lawng an si nak a si. NLD party nih thimnak a lut lo dingmi Kokang peng Laukkiang peng le Kongyan peng ah UDP party thimnak aa zuam lai.\n“Keimah cu mizeihmanh ka si lo. Ka thiam hlei fon lo. A thiam mi cu a hodah a si. Ramchung mipi” tiah MP Candidate hmuntam pi ah aa zuam timhnak kong he pehtlai in U Kyaw Myint nih TV bia chimnak a rak chim.\nMah muilangh T.V cu Party facebook ah an rak langhter I an tlaih hlan deuh ni 3 aa duhnak September 26 ah an rak langhter.\n“Sang/khua kip party tuanvo ngei tu mipi 10,000 hlei le MP Candidate 1131 a kawl/hmuh kho mi cu party nih tangka a bawmh khawh ruang ah a si lo. An mah le khua le ram thancho an duh caah teirialnak he an lut cio mi a si” tiah U Kyaw Myint nih a chim. “Party ah tangka a ngei lo. A sifah ko” tiah a chim chih.\n“Tangka a si ko. Tang ka a hmang khawh caah party liam a si khawh mi a si” tiah Tibaw MP hlun U Ye Thun nih a chim. “Tangka a ngei lo mi MP Candidate cheukhat cu register tuahnak kyat 300,000 bawmhnak kan pek hna” tiah U Kyaw Myint nih a chim.\nCun, Party zungon nak a dih mi tangka zong Myanmar Kyaw Company in bawmhnak kan hmunh tiah MP candidate cheukhat sin in theih a si.\nKum 5 Chung Ah Singapore Kan Tei Lai\nBBC nih a rak hal mi ah Hnimsi party cheukhat le MP candidate cheukhat chimnak ah Party nih bawmhnak tam a pe lo I mah ngeihmi tangka kan hmang tiah an chim. Cun, Myanmar Kyaw Company nih Party ah tangka a bawmh ti mi a chungmurul pehtlainak hi theih khawh a si lo.\n“Party tlangau hna cheukhat nih leiba hmanh kan ngei “tiah UDP party in Mandalay ramthen hruaitu U Myo Myo Aung nih a chim. Amah telh in MP Candidate cheukhat nih an chim ning ah cun, Hnin-si party chungtel sinak ding ah party tleihtleng 12 cu kan duh ko tiah an chim. Ramkhel thiam pawl nih an chimning ah cun mah an party tleihtleng 12 chung tel rel hmasa bik apakhat nak cu Mi a nih ter ngai bantuk in a um an ti.\nKum 5 chung ah Singapore ram tei ding in kan tuah lai ti hi a si. Mah hnu ah rampi chung vialte Highway lam kan tuah lai. Rampi chung vialte khua te kip Kattaya lam kan tuah lai. Rampi chung tlanglawng lam kan ser lai I vawlei cung level phan khawh ding kan tuah lai. Rampi cung Electric mei dohcap lo in kan tuah lai. Cozah budget zohchih in kum 5 chung ah thilhar vialte kan tuan dih lai tiah a um.\nNihlawh ah kyat 10000 hmuhkhawh ding in kan tuah lai. Kum 60 cung lei upakhat bawmhnak cu pensen bantuk in kan tuah lai tiah bia kam nak a tuah mi a um.\n“Chairman pa ruang ah Party chungtel ka lut nak a si lo. Mah party tleihtleng 12 ka duh caah Party ka lut” tiah U Myo Myo Aung nih a chim.\nCu hlei ah Ramkhel pohmah in thongtlak a rak ton balnak kong zong TV biachimnak ah a telh chih.\n“Tangka chuahpiak tu an um le um lo ka hngal lo .Sihmanhseh law fialmi an um ko ah cun a mah (U Kyaw Myint) thil ti kho nak a langhter nak a si ko” tiah U Ye Thun nih a chim.\nUDP party hi 2010 le 2015 thimnak ah Chin ram ahcun an rak i cuh kho lo. Asinain, tukum thimnak ahcun Chin ramkulh pengkip ti awk tlak ah an i cuh dih ve lai tiah theih a si.\nPrevious Myanmar Democracy Thimnak le Chinram in Thimfung Thla Kho Tu Milu\nNLD nih Chin Party a ton lai: Khawika ah an i ton lai?\nChin State| Women Member of Parliament | 2020 Myanmar Election Results


Tluang Lian ( Martar ):RAMKHEL RIAN KONGAH RALRIN DING – Myanmar Chin\nTluang Lian ( Martar ):RAMKHEL RIAN KONGAH RALRIN DING\nNovember 6, 2020 Myanmar Chin Chin 0\nNote: Evan. Tluang Lian (Martar) nih thlah a ka fial caah ka rak thlahpiakmi a si.\nRAMKHEL RIAN KONGAH RALRIN DING\nRam le miphun luatnak ramkhel rian a țuantu ram dawtu hna, politicians mifim, mithiam tampi hna nih an hngalh khawh lo mi a biapi taktak mi an hngalh lo ahcun, an fimnak le an thiamnak, an thazaang le an chawva le an nunnak pek tiangin an i pumpek nak nih sullam a ngei kho lai lo.\nCucu miphun pakhat le ram pakhat khat ca i van BAWI le vawlei BAWI, BAWI NGAN BIK BAWIPA PATHIAN nih a chiah cangmi a khuakhan cia program kha a si.\n1. Josep thih hnu Israel politicians pawl nih an hngalh hrimhrim a herhmi cu an saltannak in kum 400 a tlin hlan ahcun a zeitihmanhin Izipt Faro kut in luat kho an si lo ti kha a si. Cucu siangpahrang hna i SIANGPAHRANG, bawi hna i BAWI, BAWIPA PATHIAN nih Abraham tefa, Israel miphun caah a rak chiah cangmi program kha a si. Moses hmanh kha PATHIAN thimmi a si ko nain, kum 10 in aa hnawh caah kum 30 a tlaipi hna. Kum 400 i chuah ding kha 430 lawngah a chuahpi khawh hna.\n2.Babilon siangpahrang Nebukhad- nezzar chan lio i vawlei cung policians hna nihkhan kum 70 chung cu Nebu- khadnezzar kut tangah kan i dor a hau ti kha an hngalh a herh. Cu a hngal lo mi policians poahpaoh cu BAWIPA nih vainam le mangaam le rai in dan ka tat hna lai a ti ( Jer. 27:8).\nKha lio i Israel an mifim le an policians Daniel te pawl nihkhan Nebukhadnezzar kha an rak doh lo. Kum 70 a tlin hlan cu Babilon uknak tang teah i dor a herh rih ti kha an hngalh.\nCHIN MIPHUN LE MYANMAR RAM KONGAH\nNihin Chin Miphun le Myanmar ram kong zong ahhin, BAWIPA PATHIAN hi a um sawhsawh lo, a program le a plan a khuakhan cia hi a um ko ti hi kan ruah a herh. Zeitindah? zeilam indah? luatter a kan timh i aho te hi dah hman a timh hna ti hi kan ruah hna i kan i fian hna a herh. Kan hngalh lo ahcun, PATHIAN Mi nih kan chimmi tal hi țha tein nan ngaih i nan ruah a herh.\nKan Miphun kong le Myanmar ram kong ahhin, mifim le mithiam politicians tampi nih an i palh lai ti ka hngalh. Zeicahtiah, BAWIPA aa tel in aa thlak caah le BAWIPA program le plan kha an ruat in an hngalh lo caah a si.\n1. Caan chia: Ram dawtu Politicians hna nih hngalh a herh taktak mi cu kan Miphun hi thaizing le hmailei a ra laimi ah zeibantuk dirhmun chungah dah kan um lai ti hngalh thiam kha a si. Juda pennak a donghnak lei chan cu thaizing le hmailei ahcun sal i hruai ding kha PATHIAN plan le program cu a si. Cucu hngalthiam duh loin Juda miphun caah ralțha in ral a dohmi Juda policians hna le an ralkap hna cu thah dih an si i an thazaang le an nunnak cu pakpalawng menah a cang ko. BAWIPA duhnak a hngal thiammi Juda mifim politicians Nehemiah le Jerubbabel te pawl nihcun doh caan a si lo, an tangtu ah i dor caan a si ti kha an rak hngalh. Cucaah, sal an tannak in kirpi țhantu an si ( Ezera. 2:1-2).\n2. Caan țha: Izipt sal tang caah kum 400 a tlin le Babilon saltang hna caah kum 70 a tlin le ramcar chungah Moses hruaimi Israel mi hna caah kum 40 a tlin cu; thaizing le hmailei ahcun kan caah luatnak caan a si ve cang lai ti kha an Miphun hruaitu hna nih an hngalh hrimhrim awk a si.\nCHIN MIPHUN LE MYANMAR KAN HMAILEI CAAN\nBAWIPA PATHIAN Velngeihnak le Zaangfahnak thawngin kan Miphun le Myanmar ram hmailei kong ka hngalhmi cu uknak țhalo chung hin kan luatnak caan a nai ko cang. Kan hmailei hi a muilei si loin a ceu lei a si i uknak țhalo le 2008 upadi chung hin kan luat deng cang ko ti hi a si.\nMIPHUN LUATNAK CAAH PATHIAN NIH A HMANMI HNA\nBAWIPA nih, Abraham tefa Izipt saltang chuahpi tuah Moses le Aaron a rak hman hna i Moses nih ramcar i a hruaimi hna chuahpi tuah Joshua le Kaleb cu a rak hman hna. Babilon saltang chuahnak caah BAWIPA nih Persia siangpahrang Sairas cu a nawlngeihnak a rak hman ( 2chan. 36:22-23; Ezara. 1:1-4). PATHIAN Miphun hruaitu caah, Nehemiah, Jeshua, Jerubbabel, Mordekai te hna pawl kha a rak hman hna.\nMyanmar ram hi uknak țhalo le 2008 upadi in a luat tikah aho nih dah a hruai te lai ka hngal lo. Sihmanhselaw Christian ram Chin Miphun hna reform a tuah i a hruaitu hna ding ahcun, BAWIPA a țihmi hna le BAWIPA nih a thimmi hna an si a herh. Dr. Henry Van Thio le Dr. Sa Sa te hna hi PATHIAN a țihmi Miphun dawtu an si i PATHIAN nih aa thimmi hna an si. Midang, BAWIPA nih a thimmi hna ka hngalh rih lomi zong an um hna lai. Cun, fiangte i ka hngalh cangmi cu CNF hi kan Miphun caah BAWIPA nih a umpi mi hna bu an si. Pu Zing Cung le Dr. Lian Hmung Sakhong te hna hi an pu an pa le Zumtu hmasa an si hna (Midang zong an um rih lai).\nPersia siangpahrang Sairas bantukin Suhkyi hi Chin Miphun caah a nawlngeihnak PATHIAN nih a hman dingmi a si. Zeihmanh kum 5 chungah a kan tuahpiak țung lo ti hlah u. Cawl kho lo dingin țemțawntu a ngeih caah a si. Sihmanhselaw cawl kho lo i a tuahtu hna hi a tei țhan hrimhrim hna lai. 2020 October 7 zanah BAWIPA nih a ka hmuhsak i Suhkyi cu kan miphun kong tampi ka chimh. Cun a donghnak ah Johan.3:16 a relnak lai ka chimh. Cucu ka hmuhmi a si. Dr. Sa Sa hi kan Miphun caah taksa lei hruaitu pakhat le pa caah BAWIPA thimmi a si.\nNihin Chin ramchung i Political Party chung i an Candidates hna hi BAWIPA a țihmi an si lo ahcun, NLD, CNLD, USDP le a dang hna zong si hna seh PATHIAN nih hruaitu caah a mithim an si hna lo tinak an si. PATHIAN a zumtu miphun a hruaitu ding hna cu zei Party i an va um hmanhah BAWIPA a țihmi a si lai, ti hin ka hun fianter.\nCHIN MIPHUN PARTY KONGAH\nChin miphun Party hruaitu hna hi PATHIAN a țihmi an si hna maw? ti hi a biapi bik cu a si. Chin Miphun Party sinak lawng in a za hrimhrim lo.\nChin Miphun, PATHIAN a bia mi Miphun, a hruaitu ding hna cu zei Party i an um a biapi bik lo, BAWIPA a țihmi an si maw? tihi a biapi cem. 2020 ahhin PATHIAN mithim tampi hmuh ding ka rak i ruahchan nain, Chin Miphun hi Moses bantukin kan khul a nuar ko hi ta! Sihmanhselaw, CNF le Pi Suhkyi le PATHIAN mihman mi dangdang hna hmangin BAWIPA nih a kan luatter ko lai ti hi ka hngalh i BAWIPA cu kaa bochan.\nKa hmuhmi cu kan sung deng nain, BAWIPA sinin bawmtu țhawnnak a dang a ra i cu țhawnnak thawng cun kan tei. Teinak cu a nuarpah lai nain, teitik ahcun, General Khin Nyunt pennak bantuk khan duak tiah chikhat teah tei a si te lai. A loh in a lo ko lai.\nBAWIPA nih daihnak in pe ko hna seh.\nThlacamtu Tluang Lian ( Martar )\nBreaking news: Phungki Wiriatu An Tleih Cang\nZeiruangah US Votes Result Achuah Kho Ri Lo?


Generation X+Y nih rak tonmi ralkap Propaganda pin in zei ca hmanh rak rel khawh lo lio Hngalhnak le Fimnak rak thuh kanh lio caan bantuk a si. – Onlinenungak\nGeneration X+Y nih rak tonmi ralkap Propaganda pin in zei ca hmanh rak rel khawh lo lio Hngalhnak le Fimnak rak thuh kanh lio caan bantuk a si.\nBy chin tawi on March 13, 2021\n𝗥𝗮𝗹𝗸𝗮𝗽 𝗡𝗶𝗵 𝗙𝗮𝗸𝗲-𝗡𝗲𝘄𝘀 𝗜𝗻 𝗚𝗲𝗻𝗲𝗿𝗮𝘁𝗶𝗼𝗻 𝗭 𝗔𝗻 𝗗𝗼𝗵 𝗛𝗻𝗮\nMandalay ramṭhen ah ralkap nih naupawimi nu pakhat a lu ah an kah, timi thawnpang hi a hmun le hmanthlak tiang in a chuah caah tam ngai nih kan chawhpi manh. A hmun ummi cheukhat nih a dik lomi a si, nau a pawi lo, a thau caah naupawi an ti le a si tiah zanlei ah an vun chim cio.\nAtu ah Ramchung media ngan zumhtlak deuh pa nga leng an van phih hna hnu in thawngdik theih a van har i thawnpang deu MRTV le MWD i an chimmi nih ram chung ummi cu a kan chilh colh manh. Mah hi Generation X+Y nih rak tonmi ralkap Propaganda pin in zei ca hmanh rak rel khawh lo lio Hngalhnak le Fimnak rak thuh kanh lio caan bantuk a si.\nNaupawimi nu kong hi Reuters, AFP le min ngei BBC te pawl nih an ṭial ti lo ai. Cun a thimi zong Yahoo hna nih cun a zat hmanh ṭial theng lo, pathum/panga ah an tla. Cu tikah mipi kan vaivuan. Zumh ding media a ngei lo bantuk in kan to cang. MRTV le MWD ṭialmi hi maw kan zumdeuh cang lai, ralkap thawngdik chimtu Mee Lone @ Zaw Min Htun cu maw kan zumh lai ti bantuk khin an lung awṭawm cang hna.\nMah cucu ralkap mongkhong a si. An saduhthah te a si. Tutan naupawi nu thawngpang kong an virhkhoih hnu cun thawngdik lo tampi Social Media ah Virus bang an vun tar chinchin cang lai tiah ruahdomh a si cang. Lai Website ca posttu pawl zong ṭhadeuh in thawng nan hlat a hau, nan i zuamdeuh a herh.\nRam chung Generation Z pawl nan rian a hun i chap. Ram leng um Generation Y+Z nih a si khawh chung in Fake News kan in dohpi hna lai.


Coronavirus relief bill an chuahpi mi hi $ 900 billion a si. Mah chungah Stimulus check $600 bawmh dingmi le – Onlinenungak\nCoronavirus relief bill an chuahpi mi hi $ 900 billion a si. Mah chungah Stimulus check $600 bawmh dingmi le\nCoronavirus relief bill an chuahpi mi hi $ 900 billion a si. Mah chungah Stimulus check $600 bawmh dingmi le rian ngei lomi unemployment benefit caah zarkhat $300 pek dingmi a tel chih. Zarhpi i lungtlinnak an tuah khawh ahcun Stimulus Check $600 pek dingmi zong a tel chih lai ti a si. Salai Lairamthang


CDM Nih A Tei Khawh Lo Cun Chin Miphun Vialte CNF/A Kan Ttuan Dih Hau – Chin World News Evening\nChin Ram ah Teinak Hmuh Kan Duh. Zeidah A Herh Mi Asi? CMD-Mipi- CNA Ka Ti Ko. Pakhat nak ah CNA kan chuah sual lo abiapi. Tu lio ahhin Kawl miphun caah siseh tlangcungmi kan caah zongah siseh kan duh mi le kan I timhmi cu Federal Democracy ngah le phanh kho hi asi thiamthiam ko lai tiin zumh asi. Cun CRPH bu zong nih a timhmi hi asi ve ko lai. CRPH nih a timhmi tampi lakah Federal Army hi pakhat ah a telh ve mi asi.\nCDM nih a tei khawh hna lo asi ahcun Chin Miphun vialte nih CNA/CNF kan tuan dih ahau lai tiin ka hmuh. Kan tei hna zongah Federal Army caah miphun mino tampi kan herh lai Federal Army caah tiin ka ruah ve. Cucaah kan ram thlenhnak ding caah Chin mino nih CNA ah lut hi pakhat nak lam zong asi tiin ka hmu.\nFederal Democracy kan duh lio ah kan thazong bik asi mi pakhat cu CDM hi asi. Mipi hi pahnihnak an asi. Pathumnak ah CNA an asi ve. Cucaah mipi nih thisen chuah lo in duhlonak kan langterh lengmang lai. Cozah riantuan pawl nih CDM kan lut dih ve lai. CNA nih zong mipi lungthin le thazong thawnter ding ah kan um ko kan i dirpi ve ko ti hi an langter ve ahau.\nCDM an hmannak thawngin an ram athleng kho mi ram tampi an um cang. CDM hi nonviolence raldonak ah asang bik mi asi. Cucaah kan chimram zongah mipi le police pawl an i ton sual ahcun kir ko ulaw mipi nih an ti peng mi kha Chinram ah thisenchuah le nunnak liam lo in teinak hmuh kan duh kan ti mi asi.\nCu ve bantuk in CNA/CNF zong hi an him ahcun kan caah atha bik ko, tu lio kan sining zoh in. kanmah pawl nakin ram le miphun caah nunnak pek in a tuan ngammi an si caah dakaw CNA/CNF ah a lutmi an si ti hi kan theihpiak khawh hna ahcun kan caah atha bik ko lai. Cattialtu: Chawche Bawi Za Kham


AA A Doh Tu Ding Chin Ralkap Thar Dirh A Herh Rih Lonak Kong Tial Mi – Myanmar Chin\nApril 5, 2020 Myanmar Chin Chin 0\nRalkap💚 thar dirh a cu rih lo💋❤\nProphet bantuk ka sinak in Kei ka thawngțha cu Laimi nih Ralkap thar dirh rih hrim hlah u ti a si. Fak deuh in kan mualpho ta rih seh. Ral kut in Laimi a thimi tam deuh ta sih. Paletwa hna van kan chut lawlaw hna seh, Paletwa ah Ralkap nih Pyituhsit ser piak an timh mi hna kha hun ser piak lawlaw ta hna seh.\nKhumi pawl kha chaklei Laimi cung ah an lung dong ta seh. Kan lungpel hmanh in kan ruah bal lomi tete a dang tampi ing ta rih u sih. Kan Pale an fim tuk kan timi kha a țhathnem le hnem lo mihrut hmanh nih fiang lawlaw ta hna seh. Falam lei kan unau hna nih dirh hmasat ta hna seh.\nHakha cu Falam lei tuahmi hmuh hnu lawng ah bia tak deuh in an mah nak țha zuam a hmangmi kan si. Zomi pawl nih Chinram chung ah an army fak deuh in cawlcanghter ta hna seh. A tu ah ralkap thar dirh a duh mi pawl zong dai tein um rih ko u. Mah le Pawcawmnak cio kawl rih ko uh. Kan pale pawl hi an tar ngai ngai cang hna i, zungzal cu an kan nun piak ding a si lem lai lo i, lungdai tein kan liam tak ta hna seh.\nArakan te hna an țhawng kan tinak cu, AA hlan ah khan pei an pale lutlai tampi an thih cang cu. Kan pale tam deuh cu Kum sawm ruk cung lei lawng te an si ko i, kum tam pi hngah a herh ti lai lo. Nan lungsau deuh rih ko seh. Cu tikahcun Ralkap thar dirh hmanh a hau te lai lo “men ah”. Tar thih in lungdai tein kan pale nih kan liam tak rih ta hna seh. An nun chungte tal hi cu ruahchannak sang bik he cuan zungzal ko hna u sih. Zapei bengh piak ko hna u sih. Țial Uk hla kha ka ngai e “Kum Sawm sa rih” timi te kha. A sau deuh sual nan ti maw? “Kum aw liam zau law” timi zong um ko khah. 😂😂😂.\nExample kan pek hna. CNA/F ah bo hnih in a cung lei vialte khi ni-ni khat te ah hei kan liam tak taktaktak hna seh law, chim chiat lo tein mu: kan ngaih chia tuk lai e ka celh lo. Nain A tu CNA bo hnih hrawng pawl zei i nan rel lomi hna khi Van Arfi lawng te ah an i chuah lai. A thar dirh hrim a herh hnga lo. AA hrim hrim cu awn ngam loin an tuah dih hna lai. A dang pakhat example cu: a tu kan pale nih khin liamtak lem loin an kum khua bak khi kum 32 ah zuh dih siseh law, CNF an rak dirh lio rual hrawng kha mu, an mak tuk lai ning cu Cakei an si lai.\nMicheu nih cun an rak no lio zong ah an mak lo hme kha nan ti lai nain kha lio le a tu lio cu aa lolo. Kha lio ahcun meithal cu chim lo a kuan hmanh zalh a rak har tuk. Kha lio ahcun AA le bang cu um hmanh an um rih lo. Nain a tu chan ah zenkuan cu hman cawk loin cawk awk a um cang si. Nain zei si paoh ah an kum cu no ter awk țha țung lo i, Țial Uk Hla Kum 70 ngai bu tein hngak rih ko hna u sih. A thar dirh hrim nan lungpel zong ah ruat rih hlah uh. Mah le Pawcawmnak cio kawl rih u law, a cung bia pawl tling deuh rih hna seh.\nSiang Bawi tialmi lak chin mi a si.


US Minak Pawl Buainak Cu A Linsa Chin lengmang Ko – Zion Tlang Media\nUS Minak Pawl Buainak Cu A Linsa Chin lengmang Ko\nJune 27, 2020 admin Theihtlei\nTulio Facebook ah hmunhma a lai ngaimi cu Surbung vanlawng bual kong a si. Lai party ttanhmi pawl nih Lai party nih an chim ruangah an tuahmi a si an ti, USDP ttanhmi cheukhat nih USDP palai hna nih an rak chim ruangah an tuahmi a si an ti. NLD ttanhmi zong nih NLD palai hna nih an chim ruangah an tuahmi a si an ti ve. Paletwa Amyotha hluttaw palai, U Hawi Tin cu AA kut in an thlah lio zongah Lai party cheukhat nih kanmah chim ruangah an thlahmi a si ti phun in an chim. Lai nuhrin covo phu cheukhat zong nih kanmah tawlrelnak in a chuakmi a si ti phun in an chim ve. U Hawi Tin chuahnak dingah aho poah an I zuam cio ko, asinain a taktak ahcun Mizoram Chief Minister Pu Zoromthang thawng in a chuakmi a si ko. Laimi hi credit pek kan rak uarning a lang ngaingai.\nSurbung vanlawngbual cu mirangchan zongah an rak i zuam ko lai, Ne Win chan, Ralkap chan le Thein Sein chan tiang zong in an rak I zua ko lai. Chin party zong nih an I zuam I, USDP party zong nih an I zuam ve ko lai. Asinain a tuanchuah khotu taktak cu NLD cozah an si ko. Cu hmanh ah Vice President Henry Van Thio union cabinet meting tuah lio ah rak um hlah sehlaw tuan ah na lim kho lai lo. Caan saupi a rau rih lai. Mi zeipaoh nih I timhtuah le chunmang cu manh cio a si ko. Asinain tuanchuah le rian lim hi a biapi bikmi a si. Cu party ee, kha party ee, cu bu ee, kha bu ee an ti ding a si lo, credit pek tlak cu pek ding a si ko. Salai Lairam Thang.\nJoe Biden Caah Vice President Hodah Si Lai. Democrats in President a cuh dingmi Joe Biden i, vice president caah democrats party hruaitu hna nih minung an kawl lio a si. Atu tiang ah thim khawhmi an ngei rih lo. Asinain Vice President caah a min a lang bikmi minung 4 an hung chuak, an dihlak in nu lawngte an si. Cu hna cu, California Sen. Kamala Harris, Massachusetts Sen. Elizabeth Warren, Florida Rep. Val Demings le Atlanta Mayor Keisha Lance Bottoms hna an si. Mah chungah hin minak an thim lai tiah zumh bik a si. Joe Biden nih President ka cuh khawh ahcun vice president caah nu ka thim lai tiah tuante in a rak chim chung cangmi a si.\nCollege Degree Nak-in Skill, A Ngeimi Rian Pek Ding: US cozah nih cozah riantuantu hna an laak tik ah an hmuhmi degree zoh in rian an pek tawn hna. Asinain tuchun ah President Donald Trump nih executive oder a chuah In, collage degree an hmumi nak in rian a thiammi kan laak deuh cang hna lai tiah a chim. Federal cozah nih rian a thiam rih lomi, college chuakmi le degree ngeimi an hlan tik hna ah rian tha tein a thiam lomi an tam deuh caah an duhning in rian an tei lo, cucaah rian thiam mi pawl papek in kan laak cang hna lai ti a si. BLM Pawl Ni Abraham Lincoln Milem Hrawh An Timh: Minak a ttanhmi, Black Lives Matters pawl nih Washington D.C khuachung I a ummi, Abraham Lincoln milem cu naite ah hrawh an zalh i, National Guard pawl nih an kham manh hna. Tuzarh Friday ah hin hrawh ding in timh tuahnak an ngeimi an hngalh caah President Donald Trump nih national guard a auh hna I a conghter hna.\nUS president hlun a simi, George Washington, Thomas Jefferson, Andrew Jackson le Teddy Roosevelt lungphun le milem pawl cu US state tam nawn ah an hrawh cang. President Donald Trump nih federal cozah tangah a ummi lungphun le milem a simi poah cu federal cozah nih kan venmi a si caah a hrawkmi poah cu kum 10 thong thlak ding in cacawn ni hnih ni ah khan a chim. Coronavirus Second Wave: Texas, Florida le Arizona ah Coronavirus a thar in karh tuk caah lockdown le kharnak an tuah than. Texas Governor Greg Abbott nih Zudawr, Bar vialte cu tuchun thawk in khar dingah nawl a chuah than cang. Cacawn nili nih ah Texas ah coronavirus zawtnak a ngei tharmi, 5996 an hmuh hna. Florida zongah a zaw tharmi minung 8942 an hmuh ve hna. Florida zongah zudawr vialte an khar than cang. Arizona ahcun lockdown an tuah than cang hna.\nPrevious Post:Joe Biden Nih Vice President Hodah Si Lai\nNext Post:Zasang Cinzah Nih CNLD Kong A Tialmi


Salai Ceu Bik Thawng nih "NLD nih Amah Lawngin Cozah a Tlai Kho Lai Lo" a Ti | THE CHIN EXPRESS\nSalai Ceu Bik Thawng nih “NLD nih Amah Lawngin Cozah a Tlai Kho Lai Lo” a Ti\nA ra laimi November 8 thimnak ah “NLD nih amah lawng in cozah a tlai kho lai lo, tlangcung party bawmhnak a herh lai,” tiah Salai Ceu Bik Thawng, CNLD party chungṭuan nih Hakha Post ah a chim.\nMyanmar Rampumpi Hluttaw (Pyidaungsu Hluttaw) ah MP 664 a um. Cozah tlaih khawhnak ding ahcun acheu fai 333 ngah a herh.\nSalai Ceu Bik Thawng nih, “tu kum thimnak ahcun NLD nih a tambik MP 300 cung a hmu hrimhrim lai lo ti kan zumh, mifim thiam zong nih an zumhmi si,” tiah a chim.\n“Tlangcung states 7 ah MP hmunhma 207 hrawng a um. 2015 thimnak ah tlangcung party nih 50 hrawng lawng kan ngah. Mah hmanh cu Rakhine, Shan, Pa’O, Palaung le Zomi party nih an ngahmi lawng asi.”\n“Tlangcung party nih MP 100 hrawng kan ngah ahcun cozah thimnak tawhfung tlaitu (siangpahrang thimtu) kan si lai. Mah tik cun, kanmahle state cio ah kanmah nih cozah kan tlaih lai i central ah nanmah nih cozah tlai uh kan ti khawh.”\n“Tutan thimnak ahhin miphun party nih kan hmunhma ah a ummi MP 207 chungah 100 hrawng kan ngah ahcun NLD nih rampumpi ah MP 300 hrawng lawng a ngah lai caah cozah a tlai kho lai lo, tlangcung party a kan herh lai.”\n“Mah tikah tlangcung party cu cozah thimnak tawhfung tlaitu (siangpahrang thimtu) kan si lai. Mah tik cun, kanmahle state cio ah kanmah nih cozah kan tlaih lai i central ah nanmah nih cozah tlai uh kan ti khawh,” tiah a chim.\nA chimmi cu atang i Hakha Post interview minutes 25nk ah zoh khawh asi.\nMahte hi CNLD party nih aa ruahchan bikmi asi. Mah dah lo cu Chin State Cozah le Vuancichoh a tlaih khawhnak lam um lo.\nSalai Ceu Bik Thawng nih a chimmi hi thil har ngai cu asi;\n2015 ah MP 50 hrawng lawng a ngahmi tlangcung party nih MP 100 an ngah ding a har ngai\nA chim bang NLD nih amah lawng in cozah tlai kho loin tlangcung party he ṭangṭi cozah (coalition government) ser hmanh sehlaw mah thawngin tlangcung party nih state cozah an tlaih dih lai ti hi 100% chim khawh asi hlei lo. An halmi paoh “yes” a ti dih lai lo, “no” a timi um pah ve lai\nNLD nih amah lawngin cozah a tlaih khawh lo hmanh ah MP tampi si loin tlawmpal te lawng a herh ahcun tlangcung party dihlak bawmh a herh lai lo\nNLD nih kanmah lawngin cozah ser khawh dingin teinak hmuh kan i zuam lai ati i aa zum ngai ve fawn\nNLD Vice Chairman Dr. Zaw Myint Maung nih, “kanmah lawngin cozah tlaih khawh dingin teinak hmuh rih kan i zuam lai, 2015 ah kan rak ngahmi hmun vialte ngah khawh ṭhan kan i zuam lai,” ati.


Minta Nay Dway nih Chin state a tlawnnak kong a chimmi | THE CHIN EXPRESS\nMinta Nay Dway nih Chin state a tlawnnak kong a chimmi\nMinta Nay Dway: Naite ahkhan Chin state ah ka tlawng i ka voi 1nk Chin state ka phak a si. Documentary bantuk in video kan i thla. Cun, drama series thlaknak caah hmun kan va zoh.\nChin state cu aa dawh tuk. Kanpetlet khua ah kan i tthum. Netmataung zong ah kan kai. Aa dawhtuk, a dai tuk i a kik tuk fawn. Kanmah kha kan vanttha tuk. Kan kalni nikhat te kha nikhua a ttha i khua fiangtein kan cuanh khawh.\nNi dang cu ruah a sur i tlang cung hoi hna cu a kih tuk caah ti tiang a khal an ti. Mah tikah a sinpi tuk lo.\nChin state tlawn an ka sawm lio ahhin Chin state cu lam a chia tuk lai tiin ka ruah caah ka duh lo. Nain, a zulh taktak hna ahcun a ruah ning bantuk a rak si lo. Lam a rak ttha tuk. Bagan in vanlawng in kan rak ra. Cun, Kanpetlet ah kan lan i lam a ttha tuk.\nChin state ka tlawn lio ah sabuti ka duh bik. Cun, kei hi cawsa ka eilo ka ti hna i siasa an ka timi ka ei. Buddhist ka si ruangah cawsa cu ka ei lo, siasa an ti ruang khan cawsa si lo cun ka ti cu ka hei ei ko.


AN VUN PHOZAR CU LUNG AFAK TUK HRINGHRAN KO – The Chinlung Post\nAN VUN PHOZAR CU LUNG AFAK TUK HRINGHRAN KO\nUS President Donald Trump a dirkamhtu le Khrihfa zumtu ttha asimi cu Donald Trump a dirkamh ruangah a nunnak an lak. Hi konghe pehtlaiin Trump a dirkamhtu hna nih hin Joe Biden siseh Hillary Clinton siseh a dirkamhtu hna hi an nunnak an lakmi hna theih ding aum rih lo ti asi. Asinain Donald Trump a dirkamh tu hna cu a nunnak aliammi an um lengmang cang.\nNaite ah khan Media pawl nih an thuhnawhmi thil acangmi cu tutan ah an vun langhter cang. Kan hnu zarh chungah khan minak asimi Burnell Trammell timi cu Milwaukee ah Trump dirkamhnak cabia VOTE TRUMP timi aa put ruangah a nunnak an lak tthan. Sihmanhsehlaw tutiang ah CNN siseh Media dang hna hi kongah zeihmanh an chim duh lo.\nTrump dirkamhnak ruangah chun laicer bak ah an thahmi asi ko nain zeibia hmanh an langhter duh lo tiah an chim. Tutan ah an langhtermi Burnell Trammel hi Khrihfa zumtu ttha taktak asi i, Video atuah mi zongah hitihin bia a chim. Mipi vialte hna Bible hi rel lengmang uh tiah a chim pin ah Trump a uarnak kong zong alanghter chih.\nCulawng siloin naite aliamcia deuh zongah Trump dirkamhtu Conservative Journalist Andrew Duncomb cu a hnu lei in namte hmangin an sawh tthan rih. Amah hi kum 25 te lawng asi rihmi asi. Donald Trump president a vun si bak in Trump dirkamh ruangah a nunnak aliammi hi an um ngai cang. Trump president attuan ka zongah khan nungak tlangval Cinema a zohmi hna cu Trump an dirkamh ruangah a tlangval cu a nunnak an rak lak cang.\nCulawng siloin Trump president attuan hnu ah meithal kahnak a chuak mi vialte hna zong hi dottletnak an tuah tikah Left wing lei lawngte an si tiah an chim. Naite George Floyd athattu Police Derek Chauvin zong kha Democrats chungtel minung asi tiah an chim chih. Cutluk cun thil akal ko in a cangmi asi ko nain Media pawl hna nih cun Democrats thangchiatnak thil vialte hna cu zapi theihter loin an thuhnawh dih tiah an chim.\nUS President Donald Trump dirkamh ruangah a nunnak aliammi le fahnak atuarmi minung tampi an um cang hna. Hi thawngpang Trump dirkamh ruangah thil a cangmi vialte hna hi zapi nih cun theih khawh asi lo tiah an chim. Aruang cu Trump a huatu Media pawl hna nih hin an thuh nawh dih lengmang caah asi tiah an chim. Tutan langhter mi zong hi an thuhnawhmi a si tiah an langhter chih.\nCHIN RAM AH NLD NIH TEINAK AN HMUH LAI A FIANG CANG


Thawngpang Tha Ngai A Si Tuchun Ah Kalaymyo Ralhrangbu Chungin Minung 20 Cu An Hriamnam Tling He An Zaam — Chin Miphun Tlangau\nThawngpang Tha Ngai A Si Tuchun Ah Kalaymyo Ralhrangbu Chungin Minung 20 Cu An Hriamnam Tling He An Zaam\nKalaymyo ralhrangbu chungin minung 20 hna cu tuchun August 31.2021 ah an uniform le hriamnam tling he an zaam tiah theih a si.hi ralhrangbu chungin a zaam mi minung 20 hna nih a tu bantuk in an zaam lai teah hin Kalay PDF hruaitu hna cu phone in an chawnh hna i nan mah PDF sin ah rak i fonh usih law a tha hnga maw tiah an chawnh hna tiah theih a si.\nHi kongah Kalay PDF hruaitu hna nih an chim nak ah cun Kalaymyo ralhrangbu chung in minung 20 hna nih cun kan mah sin ah rak i fonh dingah an kan chawnh taktak ko na in a tu August 30.2021 tiangah cun kan sin an rak phan loh tiah fianternak a tuah tiah theih a si.\nCun, hi ralhrang minung 20 nih phoen in an rak kan chawnh lio ah hin PDF nih cun kan in zum hna loh,a bik in phone chung in cun kan in zum hna lo tiah leh nak kan tuah hna na in an zaam ti cu kan theih tik ah an mah cu an hawi le ralhrangbu tampi hna nih motor he an dawi hna tiah kan theih.\nCu pin ah ralhrang nih nih an mah dawi nak ah helicopter tiangin an hman hna na in khua zei lei ah dah an zaam ti mi kan theih kho rih loh,a ruang cu kan sin an phan loh tiah fianternak PDF nih an tuah.hi ralhrang minung 20 a zaam mi hna hi cunglei nawlpeknak in ေထာက္ၾကန႔္ khua le စည္သာ khua ah duty tuah dingin nawl pek mi an si tiah a chim chap.\nCredit: PDF news\nRallokap Mawtaw Cu Pauh PDF Phu Nih Bomb In An Puah Hna\nKan Kawlram Pi Cu A Tu Hi Sipuasi Lei Ah A Lethnih Le Letthum In A Talk Lio Si


Salai Van Joel Nih Sakmi Vailam Cung ParDawh Timi Hla Rak Zoh Ve A Thiam Kho Taktak( Vedio ) – The Chinlung Post\nSalai Van Joel Nih Sakmi Vailam Cung ParDawh Timi Hla Rak Zoh Ve A Thiam Kho Taktak( Vedio )\nSeptember 12, 2020 admin Singer 0\nSalai Van Joel hi a hngakchiat tein hlasak a huam mi music lei ah a lung kal ngai mi , mino pakhat asi a nih hi hngakchia te si nain a fel i Pathian a thei ngai mi mino te asi, hla hi tam a chuah rih lo fung li nga lawng a chuah ruh nain a hlasak mi pawl hi a mah tein a phuah mi lawng te an si, tutan ah Vailam cung par dawh timi hla te a vun i chuah i a poh kho tak tak a bia that pin ah a mah aw hrim hrim a tha tuk a aw piang i a bia a fianh tuk fon hi bantuk mino piangthar le hlasak thiam hi kan laimi chung in zoh ah cun a tlawm tuk rih.\nSalai Van Joel hi Thantlang khua si i a pa hi Cawng Saya gyi pakhat zong si nai te ah a a hring tu a nu nih mual a kan liam tak ti theih a si, Salai Van Joel hi a hngak chiat tein music a uar mi si caah hla tuah to le aw tuah to thiam ngai ngai a hla quaility zong an tha tuk hna mj dang bantuk in mi phuah cia mi zong si lo bak in a maj tein hla phuah pah a sak pah kho mi kan laimi mino Aw tha hlasak thiam pakhat bak si Pathian nih hmai lei a tuah ser mi le a hlasak nak lei zong ah lam hruai hram seh.\nKa hin Vedio👇 Link\nVai lam Cung Par Dawh by Van JoelComposer :Van Joel\nPosted by VAN – JOEL on Saturday, 12 September 2020\nRelchap, Kawlram chung ah Covid-19 zawt nak cu akarh chin leng mang caah kawlram mipi cu lungre thei in an um.ko tiah theih a si, micheu nih, cun hi ti ning te hin akarh a rang ko ah cun tutan kan ram thim nak hi a tlam a tling kho te lai loh tiah a ti ki zawng um caah thlacam dai thlang hna hlah uh sih. Thazaang pe cio hna uh sih.\nCovid-19 Update Kawlram Chung Mah Tining Hin AKarh Ko Ah Cun Tutan Thimnak Hi A Tlawmtling Kho Lomi Si\nA Poi Tak Tak Si Ngaih A Chia Tuk E Hi Thil Hi September 12 ah Kawl Ah A Cangmi si


Kyaw Thet Aung Hi Uar Um Bak, Nizaan Ah Cun Myanmar Idol Pawl An Langh Dih Ko Hih – Video – FIAKFAIROCK\nKyaw Thet Aung Hi Uar Um Bak, Nizaan Ah Cun Myanmar Idol Pawl An Langh Dih Ko Hih – Video\nNizaan chun ah khan Live in an van thlah mi a si, zoh an dawh kho taktak, An video hi zoh cio khawh rak zuam cio hna usih. Tu kum Idol pawl cu an i miak kho taktak. An ropui in an sunglawi kho tuk. An kalnak kip ah biahalnak (Interview) an tuah lengmang hna. Kan kawlram pumpi ah theih mi an si teinak an hmuh theng lo hmanh ah minthatnak le ttihzahnak tampi an tep cang, Tu kum Idol pawl cu an i miak taktak. An caah cun thihhlan lo i chimnak dingin a um cang ko, Top 6 tiang hmanh ah kan laimi minung 3 bak an i tel, mah chung hmanh ah cun a thiam pawl bak an si rih fawn hna cu caah Myanmar Idol hi a sunglawi khunnak hi a si.\nThawngpang dang rel chap >>>>>>


USA thawngpang chia tuk lio ah thawngpang tha a chuak mi hi hna ngam bik a si ko – Thechinlungnews\nUSA thawngpang chia tuk lio ah thawngpang tha a chuak mi hi hna ngam bik a si ko\nTuchun tiangah US ah a thimi, minung 67444 an si. Nzan ah minung 1668 an thi. A zawmi 1160774 an phan. Nizan lawngah a zawmi, 29282 an i chap. White House Task Force hna nih April 14 an tuakning ahcun minung 74073 an thi kho tiah an tuak. Tutiang ah zawtnak a chek cangmi mi 6 milion renglo an si cang. Minute 5 lawng a raumi, Virus icheknak swab in nifatin minung a sing in an chek khawh cang hna. Antibody testnak zong New York ah an hman cang.\nNew York khua lawngah a thimi minung 24368 an si. Nizan lanwgah minung 299 an thi. New York khua pakhat lawng i a thimi minung hi US ram pumpi a thimi 35% tluk a si. US um Laimi zong a zawmi tam ngai dawh kan si. Indianapolis lawngah a tlawmlei in minung 40 cu zawt dawh an si. State dang zongah a zawmi an um len. A zawmi nih an chim duh lo caah azaw mi zet theih a har ngai. Washington D.C Area um, Chin miphun chung in Tedim lei kan unau minung 20 an zaw ve. Hakha lei a zawmi kan hngal rih hna lo.\nFriday ah Gilead CEO Daniel O’Day cu White House ah a kal i President Donald Trump le Vice President Mike Pence a va ton hna, FDA nih Remdesivir si cu Covid-19 mizaw thopnak caah Gilead nih zetindah an serchuah timi kong le hmailei ah zetin phawtzamhnak an tawlrel lai timi kong ceihhmainak an ngei. US ahcun zeibantuk si an serchuah mi poah FDA nih an test dih hnu i an cohlan hnu lawngah chuah khawh le zuar khawh a si.\nBe the first to comment on "USA thawngpang chia tuk lio ah thawngpang tha a chuak mi hi hna ngam bik a si ko"


Palek A Hrokhrol Taktak Mi Dalaan A Tuan Chih Mipa PDF Nih An Tlaih Cang - Chin Eleven News\nCDM a tuah mi bantuk in aa umter mi Palek mingiatu PDF nih an tlaih; August 26, Sagaing Ramthen Zinmarpin PDF sin ah CDM a tuah mi bantuk in aa umter i mingiatu (Sungthoh) Palek pakhat cu Zinmarpin PDF nih an tlaih.\nHi Palek hi Monywa No. 2 Palek sakhaan in Si Thu Nyein (No.530869) a si. Zinmarpin Peng Banbwe khua pawng ah USDP party chungtel pa ngeih mi Toll-gate mei duah ding PDF nih an i timhtuah lio, an hlatlai lio ah atu bantuk in an tlaih hi a si.\nAugust 23 ah Sagaing Ramthen, Chindwin Nitlaklei Monywa-Zargyi-Kalaywa lamcung Banbwe khua pawng Toll-gate cu mei khangh a si i Gate Manager ti mi pa zong a rak thi, tiah Mizzima nih a tial.THT\nRelchap:August 23,24 chungah KNU Mutraw pengkomh Brigade 5 kuttang Batalion hna le rilonh in a rami ralhrang he i kahnak voi 15 a chuak i ralhrang lei in 11 an thi i 9 hliam an si tiah Brigade zunglei nih thanh ningin theih a si.\nKNU Brigade 5 lei in hliammi an um lo,August 23 zaan suimilam 10 ah Cukhude khuami pakhat ngatlai dingin a kal lio ah ralhrang hmanh mi bomb a lamh hi thinphan dirhmun a phan.Mutraw News: TCP\nGood News: Ralhrang Minung 11 An Thah Hna, 9 Hliam An Tuar


TUNI CNF/A LE RALKAP TONNAK KONGAH DR SUI KHAR CHIM MI – The Chinlung Post\nTUNI CNF/A LE RALKAP TONNAK KONGAH DR SUI KHAR CHIM MI\nRalkap le CNF/CNA Camp Victoria ah an i tong. Ralkap le CNF/CNA upa cheukhat cu nihin March 10 ah Camp Victoria ah an i tong tiah thawng kan theih. Hi an i tonnak kong he pehtlai in CNF in Dr. Sui Khar nih “An ra ko. Hihi voi dang an rak kan tlawn bal bantuk kha a si ko. Kan i tonnak zong a tluang, tlam a tling ko,” tiah The Hakha Times ah a chim.\nRalkap a ra mi pawl kong he pehtlai in Ralkap lei hi bus le motor dang le motorcycle in an ra i minung 33 hrawng an si. Ralkap an si bantuk in an hriamnam he an si. An hruaitu hi Major nih a van hruai hna. Atu hi Ralkap cu Camp Victoria pawng Tlanglo khua ah zaan an riak, tiah khuami sin in thawng kan theih.\nNihin ah Ralkap nih CNF/CNA hmun Camp Victoria ah va lut in an i ton mi cu, Ralkap nih Cozah uknak nawlngeihnak a chuh ruang ah rammi nih duhlonak an langhter i rammi le Ralkap, Palek karah buainak faktuk kan ton lio a si ca ah hi an i ton mi kong ah khuami le rammi kan lungre a thei ngai tiah kiangkap khuami sin in kan theih.Hi an i tonnak ah zei kong dah an i ceih ti cu a chung thil le kap hnih ralkap thil a si ca ah zapi nih theih awk a tha rih lo mi a si. Cucaah a hnu ah pehzulh in thawng thanh khawh kan van i zuam lai. Credit: The Hakha Times.\nTuzan Thantlang Kong: Thantlang Mino Cawlcangh ning cu uar an um taktak khi a si ko. An hruaitu bia zong an ngai taktak. Thantlang mino pawl nih an i timh ning le bangah cun zankhua dei or an tleihmi an thlah hlan lo tiang hngah bak an timh timi an lungput ah a lang. Asinain hruaitu te hna siseh, chungkhar lei hna chimmi an ngeih caah lungrual tein an ttin hna.\nTuchun zanlei 10.3.2021 Nithum ni ah Thantlang Khuami Cung Bawi cu Ralkap nih biahal ding kan ngei tiin Ralkap Sakhan ah chiah a si caah Thantlang Mino hna le Pastor te cheukhat nih Ralkap Sakhan ah an va fuh hna i rak chuah hrimhrim u tiah an va nawl hna. Asinain, ralkap nih zeitin hmanh kan ti lai lo biahal ding kan ngei.\nCu caah kan auh mi a si kan tlaihmi a si lo tiin an tlaih mi pa a Ni le a Ttang le Pastor te zing nih a mah vu an va ton i, zeitin hmanh an ka ti lo ka him ko tiah tha tein an vai i chawnbiak hnu ah thaizing suimilam 8:00am ah rak kan tong te u an ti hna i cuti cun mipi zong nih kan lawi tak ko rih u tiah chungkhar lei in nawlnak an tuah. Chirhchan. CBN\nKhuathar Zuu Ri Minung 10 Nih Tlangval Hram Thawng Siizung Phan Lak In An Velh.\nCHINRAM RALKAP BAWI BIK LE CNF VICE CHAIRMEN PU RAL HNIN HAKHA AH AN I TONG


Hakha Dandah Piak Mi Pawl Police Nih Tharum In An Tthuat Cang Hna. – Chintanbo\nFebruary 26, 2021 admin CHINNEWS 0\nHakha Mino Sandah piah mi pawl Police nih Tharum in an doh hna.Hakha ah Ralkap duh lonak a langhter tu, Sandah piahtu mibu hna cu Police nih an rat hnawh hna i Ti in an khah chih hna. Nihin ah Hakha mino an cawlcangh ning cang zoh tikah uar an um tuk hringhran. Police le Ralkap nih an rat hnawh hna nain hnu pil an tim lo. A si nain raltha taktak in an au, raltha taktak in hmai ah an fon hnawh hna.\nPolice lei nih Meithah nak Motor in Ti an rak rat pi Sandah piahtu mibu hna cu Ti in an kah hna, a si nain Mino pakhat hmanh hnu an pil lo, Ti an kahnak ah an dihlak in an dir, hmai ah an fong chih dih hna i Ralkap uknak kan duh lo tiah fak taktak in an au chih hna.\nFebruary 1, Ralkap nih hramhram in Ram mipi uknak an kan chuh hnu sandah piahnak thok a si in nihin tiang, mino rual tampi, nulepa tampi cu Zalam cung ah an chuak an hau, cu lio ah ram dawtnak thinlung zong a ngei lomi, mah zawn lawng aa ruat mi cu Zung an kai peng rih.\nNihin Hakha mino dirhmun, zeitluk in dah zalennak an duh timi an hmuh ko nain mi cheukhat cu zung ah an thu rih. Pathian nih kan miphun caah kan mino rual hmang chin hna seh, zalennak kan hmuh tikah nihin ralkap minung, mah paw kong lawng a tuak mi cu an ningzak te lai.


Trump nih:Biden cu ceilak a van’Thuat ve cang hi a sum kho ve tibak lo hi. – Lai Lungrawn Post\nA luancia minute tluk ahkhan Donald Trump nih Joe Biden cu fak taktak in a vun phomh cang, tutan Donald Trump a biachim mi cu a fak ngai cang. Donald Trump nih a mah social media hmang in Joe Biden soiselnak fak ngai in a hun tuah mi cu media tampi zong nih an lak chin cio cang i heh tiah an tarlangh cio hna.\nKhualhring tlang:King le Queen 2020 ah a kan nga piak mi hna’Pa2 lawmpi cio hna u sih.


Laimi cheukhat catial le comments ka rel tikah Trump hi Pathian bantuk ah a ruatmi hna an um rua ka ti – Myanmar Chin\nNovember 15, 2020 Myanmar Chin World 0\nTrump hi a sungh aa fiang tuk cang ko nain ka sung a ti duh lo tikah, a mual a pho chin lengmang in ka hmuh. Amah a tangtu pawl zong bel-nang a neh viar hna ka ti. A press secretary 👩💼 ( kayleigh mcenany) hi ka uar tukmi a si i, amah zong hi Trump dirhmun zoh chih in biachim a herh tikah, a credibility a thlak dih sual lai ka phang ngaingai. 🙂 Hi vial si rih seh ! 🙂\nSung Tin Par Fapa Nih A Tum Piak! Amah Nih A Sak


Zai tha par sakhong – 1. Corinthians 16:14 Do everything in love.\nKa min cu Zai Tha Par Sakhong a si. Tam deuh nih Nuzai tiin an ka auh. April. 09.1996 ah Leitak khua ah ka chuak. Norway ram Egersund khua ah chungkhar tling in khua a sami ka si. Kum 2017 ah Denmark ram Mariager ah Bible sianginn Theology kai dingin ka thawh i, a tu hi Denmark ram ah fimnak a cawng lio mi kasi.\nKa zuammi lakah aa telmi cu cattial hi asi. Cattial nak cauk cu tam tak ka ngei, cattial nak cauk ka hmuh cun cawk lo in ka um kho lo. Cu ruang ah hi blogg zong hi ka ser nak asi. ka zuammi hi a tam ngai Hmanthlak, Tlangkai, Makeup, thiltah, design, rawlchuan, Thilthar hmuh, cun hawikom he um ti ka uar. Zuam lakah ka zuam bikmi cu Pathian thangthat hi a si. Pathian bia i ruah, pakhat le pakhat forhfial i pek.\nMicheu nih na dai tuk an ka ti, micheu nih na holh kho ngai an ka ti. Kaa fiang ve lo. Ka lungsau. Ka zia a ttha. Minih na capo tuk an ka ti i a tu tiang cu kaa zumh rih lo. Ka capo pah ko rua. Hawikom ngeih ka foih aruang cu hawi ka duh.\nHmailei ka saduhthah cu Pathian riantuan asi. Pathian nih a kan dawtnak hi khuaza ramkip ah auhpi ka duh. Ka thinglung a ka kangh bikmi cu micaah siaherh nak ka ngeih bangtuk in Midang caah thathnemh santlai mi si khawh ka duh.\nRak ka leng peng uh tiah kan sawm hna. Subscribed le Follow khawh zong ka si fawn.\nLunglawmhnak tampi he: Nu Zai


Trump: Biden nih lih le hrawkhrawl in President Office lak ding hrim a si lo. – Thechinlungnews\nTrump: Biden nih lih le hrawkhrawl in President Office lak ding hrim a si lo.\nJoe Biden nih cacawn ningani Friday ni zan ahkhan Chese Center in Wilmington, Delaware ah bia a chim i , President ka tling hrim lai, teinak ka aupi deng cang tiah ruahchannak tampi he bia a chim, nain, President Trump nih Twitter hmang in aleh cawlh ve.\nTrump nih aleh mi cu Joe Biden nihhin lih le fir in President Office hi alak kho lai lo, kei zong nih atutiang ahcun President Office ka lak kho ve ko, ahman mi vote relnak cu ahram thawk in kalpi cuahmah lio a si ko tiah Trump nih Biden cu aleh cawlh ve.\nBiden nih a chim mi cu teinak ka hmuh lai ticu a fiang tuk cang ko nain Pennsylvania , Georgia, Arizona le Nevada hi hna state ahhin vote relnak cu kalpi cuahmah lio a si, hi hna state zong ahhin keimah nih ka hruai hrim ko lai Pennsylvania lawng hmanh ahhin eletoral college votes hi 273 cu ka hmuh cang lai tiah a chim. Fox News.\nBe the first to comment on "Trump: Biden nih lih le hrawkhrawl in President Office lak ding hrim a si lo."


Surkhua Ah Khuangcawi Le Lai Laam Hmuhsaknak In Chin Miphun Ni An Hmang Lai – THE CHINLAND POST\nSurkhua Ah Khuangcawi Le Lai Laam Hmuhsaknak In Chin Miphun Ni An Hmang Lai\nCity Hunter| 2018 February 13| Hakha peng, Surkhua ah kum 70nak Chin Miphun Ni cu khuangcawi le laam a phunphun hmuhsaknak he sunglawi ngai in caan an hmang ve lai tiah kan theih.\nHmanthlak : Surkhua nunphung inn\n“Tukum ah tuah dingmi kum 70nak Chin Miphun Ni cu Surkhua nih sunglawi ngai in don le tuah ding in Surkhua Nunphung Phu le Bawi le tlang hna khuakhantinak in an fehter. Hi Chin Miphun Ni ah Chinmi nih kan sunhsak bikmi Khuangcawi laam, Sarlaam, rawlsawmtuk laam hmuhsaknak in caan kan hmang lai. Caan nih a kan pek ahcun laam dangdang zong kan pehtonh te lai. Chuncaw ah Sathluak danghnak kan tuah lai. A dihheu mi vialte cu Surkhua Nunphung Phu chawva in kan liam dih lai, khuanu khuapa re kan theihter hna lai lo” tiah tuanvo ngeitu upa pakhat nih The Chinland Post sin ah a chim.\nChin Miphun Ni le khuangcawi laam hmuhsaknak hmun cu Chin miphun nih kan i ngeihchunhmi Pu Van Kio- Chin Nunphung Inn, Surkhua ah a si lai. Hi Chin Miphun Ni caanhman vialte cu video thlak dih le vawleicung Chinmi vialte sin ah thanhchuah le hmuhter cio khawh ding in tawlrel an timh tiah kan theih.\nAtu bantuk in a luancia caan ah Hakha peng, Phaizawng khua zong nih Chin Miphun Ni hmannak le khuangcawi laam hmuhsaknak in caan an rak hman tawn theu. Khuangcawi a muru taktak le a laamning taktak hi Phaizawng le Surkhua nih an thiam bik tiah kan theih.\n(Reported by Lklianpum Sk)\nPrevious Vice President Henry Van Thio Nih Hakha Le Thantlang Caah Bawmhnak A Pekmi Cheukhat\nNext Kan Riantuanmi Zohfel Le Thapek Ah Chinram Ka Rak Tlawn Hi A Si; US Embassy Palai George N. Sibley


Kum 7 Harnak Chungah Zumtu Kan Lut Lai Maw? – ZBC\nHome 2016 April 16 Kum 7 Harnak Chungah Zumtu Kan Lut Lai Maw?\nKum 7 harnak, timi cu kan theih bal cio ko cang lai ka zumh. Sihmanhsehlaw, hi harnak hi kan nih nih kan tih awk a si maw? Kum 7 Harnak cu zeisetdah a si? Zeiruangah dah kum 7 theng a si? Zeitindah, cu hmun cun kan luat khawh lai? ti pawl hi tutan cu kan zoh tuah lai.\nA. Kum 7 Harnak Cu Zeidah A Si?\nKum 7 Harnak, timi cu Israel miphun nawlngeihlonak dihternak, sualnak thianternak, sual ngeihthiamnak serpiaknak, zungzal dinnak chuahternak, prophet chim chungmi bia fehternak le a thiang bikmi hmun (pa) kha chiti thuhnak caah, Pathian nih a chiahmi zarh 70 chungah a tangmi a donghnak zarh khat te khi a si. Daniel 9:24 holh dang Baibal zohchih in tha tein va rel.\nKum 7 Harnak, timi hi kan Baibal ah phun tampi in langhter a si. “Pathian thinhunnak” (1 Thes. 5:9; “Bawipa ni” (Is. 2:12, 13:6-9, Joel 1:15, I Thes. 5:2); “Harnak/hremnak” (Deu. 4:30, Zeph. 1:1); “Harnak nganpi” (Matt. 24:21, Daniel 12:1, Zeph. 1:15); “Jacob tefa hna harnak caan” (Jer. 30:7) tiah a phunphun auh a si.\nHi cacang vialte hi a dihlak in, pakhat hnu pakhat in fianternak caan kan ngeih lai lo caah, kum 7 harnak he pehtlai in theihfian a herh bikmi Daniel 9:24-27 karlak hi, a tawifiannak in hun chim khawh kan i zuam lai. Daniel 9: 24 ahhin, Pathian nih “na mi le nan khua thiang” caah zarh 70 chiah a si, tiah kan hmuh. Hi zarh 70 chiah a sinak a ruang cu, “An nawlngeih lonak dihternak, sualnak thianternak, sual ngeihthiamnak serpiaknak, zungzal dinnak chuahternak, prophet chim chungmi bia fehternak le a thiang bikmi hmun (pa) kha chiti thuhnak caah, a si”, tiah fiang tein kan hmuh. Hika ah, zarh 70 timi hi kum zarh (kum 7 zarkhat) in rel a si. Hihi, a tanglei a hun chimmi bia nih a fianter. Dan. 9: 25, 27 ah, “zarh 62 le zarh 7=69 a dongh tikah, Messiah cu thah a si lai” tiah kan hmuh. Baibal thiamsang pawl nih, Jerusalem biakinn sak tthan dingin nawlbia chuah a si caan thawk khan, an tuak i kum 483 a rauhnak ah Jesuh Khrih kha thah a si, tiah an fehter. Zarh 69 cu 7 in kan karh ahcun kum 483 (69 x 7 = 483) a si caah, zarh 70 timi hi zarh khat ah kum 7 (kum zarh) a si, ti cu fiang tein hngalh khawh a si.\nCucaah, Israel miphun caah chiahmi zarh 70 chungah zarh 69 cu, Jesuh Khrih thah a si ahkhan a dih cang, tinak a si. Jesuh Khrih thih bak khan, veel ngeihnak caan (grace period) aa thawk colh. Hi caan hi Khrihfabu chan (church age), Thiang Thlarau chan ti zongah auh a si. Hi khrihfabu chan hi, mithianglawr (rapture) in a dih te lai. Khah, zarh 69 cu a dih bak in, veel ngeihnak caan nih a chan colh caah, Israel miphun caah chiahmi a zarh 70 lakah a donghnak a zarh 70th nak a tang rih, tinak a si. Hi a tangmi zarh khat hi, Kum7 Harnak, kan timi cu a si.\nB. Kum 7 Harnak Chungah Zumtu Kan Lut Ve Lai Maw?\nHi kongah hin zumhning phun tampi a um sihmanhsehlaw Kum 7 Harnak Chungah Zumtu kan lut ve lai, tiah a zumtu hna nih an ngeihmi cherhchannak in, zumtu cu kan lut lai lo, titu pawl cherhchan le dirhmun hi Baibal cawnpiaknak nih a dirpi deuh ngaingai in ka hmuh. Cucaah, Kum 7 Harnak Chungah Zumtu kan lut lai lo, tiah lungfek tein ka zumh. Zeiruangah dah, ka zumh i zeibantuk cherhchannak dah ka ngeih, timi hi a tawinak in ka hun fianter tuah lai.\na. Kum 7 Harnak Hlan ah Mithianglak (rapture) a si lai:\nPaul nih Thessalon khuami khrihfabu sin i avoikhatnak a cakuat ah khin, Jesuh Khrih rat tthannak kong a chimh hna. Cun, an nih Jesuh cu direct in a ra colh dingah an ruah sual caah,an nih lak i micheukhat cu Jesuh pei a rat kocang lai cu, tiah riantuan zuam ti loin an um. Cu lio caan ahcun, mizeimaw nih Jesuh cu a rat diam cang ttung, tiah an rak cawnpiak ve hna ai. Cucaah, an nih Jesuh rat tthannak kong ahcun fak tuk in an rak buai. Hi an buainak hi Paul nih a theih caah, avoi hnihnak ca a kuat tthan hna hi a si. Hi a cakuat pahnihnak ahhin, Jesuh rat tthannak kong fianternak cu tlamtling tein a ttialpiak hna. II Thesalon 2:1-12 karlak ah hin, Jesuh rat tthannak kongah a biapi taktakmi thil kan hmuh hna. Cu hna cu, a tawinak in hun zoh tuah hna u sih.\nApakhatnak ah, “donghnak ralpi a phanh le mitthalo pa a chuah hlan ahcun, a phan lai” v. 3 tiah kan hmuh. Hika ah, donghnak ralpi, timi hi Kum 7 Harnak a donghnak leiah a chuakte dingmi, Armegadon ralpi (Rev. 16:) khi a si, tiah zumh a si. Cun, mitthalo pa timi hi cu Kum 7 Harnak chungah hruaitu a si dingmi, Antichrist a si.\nPahnihnak ah, “Mithalo pa rianttuannak cu, a thli in aa thok cang sihmanhsehlaw a khamtu kha tthial a si hlanah cun a chuak kho rih lai lo” v. 7 tiah kan hmuh. Hika ah, mitthalo pa khamtu timi hi Greek ahcun neutral gender (nu zong si lo, pa zong si lo) in ttial a si. Kan Baibal chungah Thiang Thlarau hi neutral gender in langhter a si ve caah hihi Thiang Thlarau a si, tiah zumh a si. Cu lawng siloin, Satan chuak kholo in, a kham khotu ding thil dang zeihmanh an um lo: Thiang Thlarau lawnglawng a si. Cucaah, hika zawn i a khamtu timi hi nihin ThiangThlarau chan Thlarau hi a si, tihi alawk a tha lo. Hi a khamtu tthial a si hlan cu… tthial, timi hi thianglawr (rapture) timi cu a si.\nKhah, a cunglei kan langhtermi pawl hi hun zohfiah ta hmanh u sih. Antichrist a chuak lai i, a mah nihcun vawlei cungah uknak a lak te lai. Amah nih vawlei a uk lio caan chungah cun, Kum 7 Harnak, timi hi a chuak ding a si. Sihmanhsehlaw Antichrist chuak kholo in, atlaitu cu Thiang Thlarau chan zumtu hna chungah aa celhcihmi Thiang Thlarau hi a si. Hi Thiang Thlarau chan hi, zumtu vialte van ah laknak (thianglawr/rapture) in a dih lai. Cu hnu lawngah cun, Antichrist nih vawlei ah uknak a lak te lai, timi hi II Thesalon 2: chungah fiang tein kan hmuhmi a si. Cucaah, Kum 7 Harnak chungah cun zumtu (khrihfabu) cu kan lut lai lo. Zeicatiah kum 7 harnak a phanh ahcun, kan nih (khrihfabu chan zumtu) cu van ah lak kan si diam cang lai ( I Thes. 4:13-18, I Cor.15:51-53).\nb. Zumtu Cu Pathian Thinhunnak In Khamh Kan Si:\nKan Baibal chung hmun tampi ah, Pathian thinhunnak chungin khamh kan sinak le kan si lainak kong kan hmuh. Tahchunhnak Rome 5:9 ahcun “Thisen thawng in Pathian he remter kan si ahcun, zeitlukdah a mah nihcun Pathian thinhunnak chung cun a kan khamh chinchin lai”, tiah kan hmuh. Hi Baibal cacang hi ttha tein va rel law, zumhnak thawngin kan comi khamhnak leng ah, a ra dingmi (a dang) Pathian thinhunnak chung zong in, kamh dingin bia a kan kamh chihmi na hmuh lai. Hika zawn ah thinhunnak timi hi, mirang Baibal ahcun wrath tiah a ti. Hi wrath timi biafang hi, Biathlam 4-18 karlak kan zoh tikah, Kum 7 Harnak he pehtlai in voitampi hmanmi a si. Cucaah, Jesuh Khrih khamhtu le a bawi taktak ah aa cohlan cangmi hna caah cun Kum 7 Harnak cu tih awk a si ti lo. Zeicatiah, cu harnak chung cun, kan khamh hna lai, tiah Pathian nih bia a kamh cang. “kan nih cu Pathian thinhunnak in awkah thim kan si lo…” (II Thes. 5:9).\nHi ca a reltu hna lakah, hi kum 7 harnak kongah a rel lio ah tihnak in a khatmi le kaa tel ve ko lai, tiah a ruatmi, khamhnak a co rih lomi, nan um sual ahcun hi harnak chungin na luat khawhnak hnga, nihin hi na caan ttha a si. Jesuh zumhnak thawng lawng in luat khawh a si!\nMay God Bless You (:-\nBy-Hram Bik Lian


Salai Lungthli Tum Nih Laitlang Khuate Pawl Cu A Kan Hloh Ko – Chin Miphun Tlangau\nNovember 21, 2020 Salai Ephraim CHIN 0\n‘Politician pawl cu hlen an thiam, an chim bang an tuah bal lo’ timi hi ka theih tawnmi cu a si. Nain, tutan election ah cun polician nakin khuate cheukhat velhle an thiam deuh timi fiang ngai in ka hmuh khawh.Mee khat hmanh a zut lai lo, nangmah 100% kan in pek lai an kan tinak khuate tampi ah mee 8-9 lawng hna ka ngah, zero ka ngahnak zong a um.\nSayama Nisuilian an huat ngai i mee pakhat hmanh kan pek lai lo an tinak khuate ah Sayama NSL nih mee 95% hna a ngah than.Atu ka ruat than i khuate cheukhat cu velhle a thiam takmi nungak he an i lo ngai ka ti, i ralrin lo ahcun keimah bantuk in i chuahsual cikcek a fawi ngai. Kei zong kha teinak ngah lawng si loin a tlawm bik mee 7,000 tal cu ka ngah hrimhrim lai tiah kai ruahmi a si cu.\nChristmas laksawng caah ting 20 awngbali kan tuah than.Laksawng hi tingkhat cio in phun 20 ah kan then, winner 20 an um te lai i winner pakhat cio nih ting khat cio an co lai tinak a si. Ai vanthami cu ticket pakhat nih laksawng pali nga zong co khawh thiamthiam a si ko.Kanmah sin in phaisa ting khat na kuat tikah ticket pakhat na ngah lai, Myanmar(Yangon, Hakha, Thantlang le khuadang vialte) lei a HLAMTU zong ticket pakhat a ngah ve lai. Ting hnih na kuat ahcun ticket pahnih veve, ting 10 kuat ahcun ticket 10 veve nan ngah lai tinak a si.\nMalaysia zong nan i tel ve cang. Malay in Myanmar kuatmi siseh, US in Malay kuatmi zong awngbali ticket nan ngah dih ve lai. Malay zong ah agent pahnih kan ngei cang hna. Pehtlaihnak: 01163916642(Ahniang), 01128253567(Maria nu).DECEMBER 20, 2020 ah awngbali zuh caan asi lai, awngbali zuhnak ah zumh a tlak bikmi random.org website kan hmang lai. US lei atuni thawk in kuatmi poahpoah ticket pek a si cang lai.Lai Western Union page hlun kha a rawk, mah page hi a thar in kan ser thanmi a si. Like le share in kan bawm cio ve hram u.\nMin Aung Hlaing Dirkamhtu Minthang Singer Yone Lay Motor Man Fak Tat Mi An Khang Piak\nTuchun ah Min Aung Hlaing dirkamhtu Kawlram minthang Singer Yone …\nNCA Minsen A Thu Mi Tlangcung Hriamtlai Vialte Hna NCA Cu A Thi Cang Hngilh Nganh Awk Um Ti Loh\nNCA cu Ralkap nih Aana an ting Feb 1 in …\nTulio Kawlram Thlennak Politics Ah Mandate Le Recognition Hi A Herh Bik Mi A Muru Bakte A Si\nMipi Mandate le Recognition!Tulio Kawlrampi thlennak politics ah “mandate” le …\nMeithal Kuanfang Lak Ah Nunnak Pek In Rian Tuantu KIA Sibawi An Thah Than\nKachin ram chung i kah doh nak cu a fak …\nZeiruang Ah Dah CRPH Nih Cozah Thar A Sermi Ah Pu Van Thio Rian An Pek Lo\nZeiruang ah dah CRPH nih Pu Van Thio rian an …


Khua Upa nih Ralkap cu nan dor tak ko hna lai maw, an phung cu kan zulh tak ko lai maw? – The Cherry Par\nCun, SAC Law No. 4/2021 an thlenremhnak an tuah than mi cu rammi humhimnak (security) le pumpak (privacy) kong he pehtlai in a si. Hi phung i Caang 5,7 le 8 ah phungning tein rammi pumpak sinak in humhimnak le pumpak kongkau (privacy) kan ngei. Asinain, February 17 thawk in Ralkap nih cu vialte cu an let dih cang tik ah, Court (tazazung) in nawlchuahnak tello in na inn ah rak luh, na pumpak thil duhpoah in kawl, lak le tlaihkhih khawh na si (caang 5), ahopoah kha suimilam 24 leng tiang lonh in hren le tlaihkhihnak nawl (caang 7) le pehtlaihnak vialte ngaih le ngiat khawh, tahchunnak ah telephone chawnhnak a thlite in ngaih (caang mi in tlaihnak ah hmannak nawl tbk. an si.\nCun, nan nih cu kaptanh ngei lo nan si, Biaknak le Khuanupa cu an in upat mi hna nan si tiah Ralkap nih a hleng in “Third Party” an in timi hna ruang izumh in Biaknak lei in nan hruaimi Tuu-ruun he ruahnak kalhnak a chuak sual maw? A kalh ahcun, Ralkap nih a kan thencheu mi (Divide and Rule) phung – ruahnak thencheuter i fawi deuh in uknak – an hlawntlin a si hnga. Biaknak lei thlarau kong ah cun, nan kan hruai awk a si ko hnga, asinain, ramkhel ahcun hmuh khawhlo mi vancung pennak bang silo in vawlei ah mithmuh in tinco dingmi a si ko caah, a fiang mi le duhmi hlawhtlinnak lam kha kan biaknak le khua upa nih nan zulh ve hna awk zong a si ve ko. Credit: The Chinland Post\n← Dalaan Tiin Purdah Mi 400 Renglo An Thah Hna\nMin Aung Hleing Ralkap a ngei ti lo hriamnam in ttan an I lak ter cang lai! A mual a pho cang lai! →


Uknak lak Hnu in Nu le Ngakchia - News and Media\nUknak lak Hnu in Nu le Ngakchia\nSAC nih uknak an lak hnu kumkhat reng lo chung ah SAC Ralkap kut in minung 1,673 an nunnak a liam cang i, cu chung ah nu le ngakchia 290 an i tel, tiah NUG Ministry of Women, Youths and Children Affairs nih a thanh. Uknak lak hnu in April 11 tiang ah nu 156 le ngakchia 133 an nunnak a liam cang i, SAC ralkap kut in a nunnak a liam mi dihlak chung ah zatuak in 17 (17%) a si. SAC ralkap kut in a nunnak a liam mi chung ah hin mino a tam cem an si.\nA nunnak a liam mi an tam cemnak hmun hi Sagain ramṭhen ah a si i, Chin ramkulh le Kaya ramkulh chung zong ah a nunnak a liam mi an tam ngai, tiah nuhrin covo lei a cawlcangtu phu hna nih an chim. SAC in chimphuannak nawlngei Zaw Min Thun nih cun NUG nih a thanh mi cazin hi a dik mi a si lo, anmah duh poh in an thanh mi a si, tiah a chim ve. Crd – TCP\nMatupi Khua Bank Hngak SAC Ralkap 2


Duhdawt tu hna Ni Sunglawi Thawk keh nak – Zion Tlang Media\nDuhdawt tu hna Ni Sunglawi Thawk keh nak\nFebruary 15, 2020 admin Chin\nValentine Day 14 February History, Rome Ralkap hna cu Raltuk nak ah an sung lengmang. Claudius Ceasar (Sizar) nih a ruang a kawl. An nu pi le an ngai tuk caah asi ti kha a hmuh. Nupi ngeih lo ding le ṭhitum nak tuah lo ding in Order achuah. Krifa Siangbawi te zong Lehthah piak loding in nawl a chuah. An tuah ahcun thihdan pek ding asi. Rome khua ah Krifa Siangbawi a ṭuan mi Fr. Valentine nih a nun nak thap in ṭhit um nak cu a tuah piak hna. 14 February 269 kum ah an thah.\nAnthah hlan ah Mipi nih thong Inn chung ah Rose pangpar in dawt nak an langh ter. Nifatin rose pangpar an va pe lengmang ti asi. An thah hlan tiang. Krifa hna Kan Siangbawipa Valetine philh lo nak caah anthah ni February 14 kha Valentine Day tiah min an pek. AD 496 ah Pope Gelasius I (Cilasias) nih February 14 kha a fek ter. Valentine cu Krifa hna Mithiang (Saint) an co hlan I Feast Day (RC nih nihin tiang an hman mi Mithiang hna puai) kha February 14 ah an hman nak in aa thawk ti asi.\nCholate ( Chok-ka-lat) pek mi sullam: Nu hna nih an duhdawt nak kha kaa in an chimh ngam lo. Thinlung tak in kan duh ko ti langh ter nak ah Cholate cu lamkaltu ah an hman. Nihin ni tiang.Halkha nuva hna pahnih belte chemphut in tappi pawng ah an i zoh ve ve. An i hmuh ve ve caah an i um ti asi ve. (Capo Biatak) Ameircan ram ahcun February 14 ah Duhdawt nak card an I kuat mi zat hi 200 million dengmang asi.\nJapan ram le USA ah Valentine Day caah an hman mi phaisa bualtlak hi $108 millions (2010), $131 millions (2013). The Feast of Saint Valentine was established by Pope Gelasius I in AD 496 to be celebrated on February 14 in honour of Saint Valentine of Rome, who died on that date in AD 269. Fianter nak: Hlan ah cun RC a umrih lo. Christian vialte kha Krifa tiah kawh-au asi. Rome pennak chan i SPH _ Siangpahrang hna kha Ceasar tiah au asi. Izip SPH cu Pharoah – Faro an ti ve. Russia SPH cu Czar- Zaar an ti.\nSizar (Ceasar) Claudius chan, Krifa hrem tu pa. Nero Sizar le Claudius Sizar hi Krifa hremtu bik an si. Mithiang Paul le Lungtum Peter Lu tan tu pa cu Sizar Nero asi an ti. Nero cu a hrin tu a nu hmanh a sual pi ti asi. Krifa mi le Sahrang vuakter kha apuai ropui bik le aa nuam bik mi asi. Zan khat ah a nupi 60 he an it ti kho ti asi. Anupi 60 hna nih ni ni khat ah fa 60 an ngeih hna. An chuah ni thla aakhat dih ti nak asi.Credit: Saya Rung Kaw\nPrevious Post:Thih nak Daarkhing\nNext Post:Federal Ram Biakam Kum 72 Si Cang Ko Ṭung.\nTyson Fury (British) le Deontay Wilder(USA) hi boxing an i thong chungah voikhat hmanh a sung bal veve lomi an si.


Dominion Company thil tuah mi cu US mipi nih an zoh cang ko hna. Mangchia si sual hnga maw ti si cang – Thechinlungnews\nDominion Company thil tuah mi cu US mipi nih an zoh cang ko hna. Mangchia si sual hnga maw ti si cang\nMi tampi commnet ning a cun, Dominion nih mah bantuk in Trump sihni taza an cuai mi hi an tuah sual cik cek lai tiin an tih ning an chim thluamah cang\nA ruang cu mah bantuk in tazan an cuai a cun Trump sihni Rudy nih a tak tak a si maw si lo cu Forensic Audit kan tuah lai a ti lai i, Forensic audit an tuah a cun Dominion company hi mualpho khawh mi a si caah tiin an chim\nDominion voting machine Company nih an rak chim ning an cun, Trump sihni Rudy Guiliani nih Dominion Company min a chiat ter ruangah $1.3 billion damages tangka liam ding in taza cuainak an chuah pi cang\nDominion company nih an chim ning a cun, “Rudy Giuliani New York Mayor hlun nih mipui millions tam pi sin ah bia dik lo a chim i,\nVote tampi Dominion voting machine nih hlennak a tuah tiah sual a kan phawt caah le Company nih hin Election kongah zeihman thil dik lo kan tuah lo.\nRecord kan tuah mi vialte a dik dih, Kan rian tuan ning le kan system hi a hman ti kan dirpi tiin an chim\nGuiliani nih lehnak a tuah cawlh. Dominion company lawsuit nih taza cuainak an tuah mi a leh ning cu, WABC, the talk radio station”\nah Dominion’s defamation lawsuit $1.3B varuangah an company tuan bia vialte dothlatnak ka tuah lai.\nFinance zeilei poah ah heh tiah ka cawlh cang lai. Mah bantuk thil an tuah mi hi hate-filled left-wing pawl lungput men men a si. Free Speech ah censors an tuah. Mi Constitutional rights zei an rel lo caah dothlanak ka tuah hrim lai tiin a chim\nBe the first to comment on "Dominion Company thil tuah mi cu US mipi nih an zoh cang ko hna. Mangchia si sual hnga maw ti si cang"


Ka uar ngai i, ka khuaruah zong a har ngai – The Cherry Par\nOctober 6, 2021 October 6, 2021 Cherry News\n← Saya Vaibilo thihnak kong ah Mara Community Committee, USA nih thawngfianhnak an tuah!\nMin Aung Hlaing Cu A Mang Siseh Law A Va Duh Hringhran Lai Dah! →


Cristiano Ronaldo Zong A Ngaichih Ruangmang Ve Cang, Juventus Chuak Tak A Duh: AS – Chin World News Evening\nCristiano Ronaldo Zong A Ngaichih Ruangmang Ve Cang, Juventus Chuak Tak A Duh: AS\nApril 19, 2019 April 19, 2019 Salai Van Sport\nCristiano Ronaldo zong a ngaichih ve cang ko hih, Juventus he hnatlaknak ( contract) an ngaihmi dih hlan in Juventus chuah tak a duh tthan tiah,” AS thawngzamh ca nih a langhter.\nKan theih bantuk in Portuguese superstar Cristiano Ronaldo nih hin European champion Real Madrid chuah takin Juventus ah aa tthial, tutan season ah Juventus zong UEFA Champions League in hnawhchuah an si ve ruangah Ronaldo zong atu bantuk in Juventus chuah tak a duhnak a si”tiin an chim.\nJuventus a um hnu zongah Ronaldo hi a thiamnak a hman khawh tthiamtthiam rih pin ah Serie A cun goals thun kho bik lei ah um in tutan season chungah goasl 19 a thun hnu ah midang thun dingin voi 9 tiang a tuahpiak rih hna. Serie A ah lamhruaitu an si i, anmah changah Napoli an um i, Juventus nih Napoli hi point 17 in an lonh rih hna caah Serie A title cu anmah ta ah ruah khawh a si cang.\nChampions League zongah Ronaldo nih Juventus cu tampi a tunmer rih tthiamtthiam. Round of 16-ah Atletico Madrid cu amah hattrick nak thawngin an tei hna ruangah Juventus cu quarter final ah a luhpi hna. Cun quarter final puai zongah Ronaldo nih goals hnih a thun tthiamtthiam rih, Sinain quarter final ah Ajax nih an thlak ve hna. Mah an tlaknak zong hi Juventus player dang nih Ronaldo hi an bomh khawh lotuk ruangah a si ti usihlaw kan palh lem lai lo.\nRonaldo hi season 9 chung tiang Champions League semi final a phan peng i, Juventus a luh hnu in semi final a phan kho ve ti lo. Cu bantuk in Juventus zong nih Champions League title lak duh ruangah Cristiano Ronaldo cu €100 million leng bak in an cawk ve, nain an i tinhmi cu an tlamtlin ve lo.\nSeason 4 chungah double title an rak lak tawnmi zong atu season ahcun an la kho ti lai lo, Coppa Italian quarter final-ah Atlanta nih an tei hna caah semi final phan loin an tla fawn.\nAn i ruah ning lengin Champions League in an tlak tikah Ronaldo cu a thinhun tuk ruangah atu bantuk in Juventus chuah tak a timhnak hi si,”tiah Italian thawngzamh AS nih cun a langhter. Ronaldo nih hin Old Lady ah 2022 tiang um dingin hnatlaknak (contract) min a thut ko nain contract dih hlan hmanh in a chuak kho men,”tiah AS nih cun a langhter fawn.\nBawi Thiang Bik Nupi Thing Biak Rem Chin Nih Live In Thil Sining A Phuan Cang: Video\nMessi Kongah Liverpool Hnukham Virgil van Dijk A Lung Rethei, Zeibia Dah Chim?


President Biden A Mualpho Cikcek Cang\nPresident Biden nih Americans mipi hna cu Covid-19 hri runvennak cu chikhatte chung ah ka donghter lai. Donald Trump nih hi zawtnak rai kong hi zeiti tuah a theihlo, runvennak lam a kawl kho ti lo caah hitluk in ramchung mipi kan thihnak asi.\nKeimah nih cun hi zawtnak pulrai hi chikhat ah a donghter lai tiah mipi sinah biakamnak a tuah hna. Biden cu atling taktak I, a tu hi a chimning tein a tuah kho maw timi kongah Donald Trump nih hitihin mipi sinah bia achim. Biden nih Covid rai kongah mipi nih a nawlchuahmi an al/doh cang. Cu cu zeiruang ah dah asi ti ahcun, Biden cu mipi nih an zum kho ti lo caah asi.\nDonald Trump nih Sunday Morning futures ah achimmi cu, Biden nih covid kongah khuaruahhar in a thami rian cu a tuan, a dik maw? Atu cu atuanmi hi zoh ulaw, atuah tuanmi hi tihnung taksapur pei asi cang ne hi. Zoh uh, zeidah a cang, nihin New York state covid news case kan zoh ah cun zawtnak thar neimi an karh ning hi. Minung tampi nih vaccine an lak duhlonak zong hi Biden an zum ti lo caah asi.\nCun, Biden nih hin nihin tiangah White House Conronavirus Task Force hruaitu lutlai Dr.Fauci hi a si caa ngamlo ruangah asi. Keimah nih cu Dr.Fauci ruahnak cheuhmi cu ka rak al peng, ka rak ngai duh lo. Zeicatiah, Fauci bia kan ngaih ahcun China caah lam a on piak peng, China caah lam asial piak peng. Cu cu katheih caah kei nih cun ka phih lengmang nak asi. Cu cu Fauci dirhmun asi.\nCun, ka chim pengmi cu, China nih Coronavirus hmang in vawleicung a hrawh I, Biden administration tu nih cun kan US rampi economy/sipuazi a thah dih. A ngaingai ti ahcun, kanmah US ram lawng asi lo, vawleicung sipuazi/chawlehthalnak a a hrawh dih asi tiah Trump nih a chim. Keimah Donald Trump nih cun, kan ram hi tha tein himnak pek I thanchoter hi ka tuanmi asi. US rampi a thanchotertu bik zong ka si fawn tiah a chimchap.NM\nZomi Revolution Army (ZRA) nih CNA Ralhrang Phu Kan Tei Hna →\n← Jesuh Chuah Ni Asi Lomi ah Kan Satil Chawva Pingpalo In Kan Deh Dih Hi Cu Apoi Ko


Min Aung Hlaing 'President Ṭuan aa Tim' | THE CHIN EXPRESS\nMin Aung Hlaing ‘President Ṭuan aa Tim’\nMyanmar Ralkap bawizik Min Aung Hlaing cu naite i Russia a tlawn ahkhan media nih interview an tuah i “president ka ṭuan lai” tiah dengteo in a chim lo nain ‘a thluamthlam’ in a chim.\n“A ra laimi Myanmar rampumpi cozah thimnak ahhin zeitin dah nai teltum ning asi?” tiah Russia media Arguments and Facts nih a hal.\nMin Aung Hlaing nih, “thimnak result kan theih hnu ah, party pawl le mipi nih an ka duhpiak ningin rianṭuan ka pehzulh te lai,” tiah a leh – USDP le ralkap MP pawl nih president i cuh dingin an ka duhpiak ahcun kaa cuh te lai ti duhnak.\nRussia media Arguments and Facts nih Min Aung Hlaing interview a tuah lio – June 2020\nMin Aung Hlaing hi tu kum election hnu ah a rianṭuan caan (term) a dih ding si, mah tikah president cuh aa tim tiah mi tampi nih an zumh.\nA ruang cu, 2016 July ah cozah pension lak kum, kum 60 a tling nain i dinh loin Ralkap bawizik rian a peh.\nInterview an tuah lio ahcun Min Aung Hlaing nih “ramkhel, ralkap le cozah rianṭuannak lei ah kum 40 bak hmuhtonmi (experience) ka ngei cang,” tiah a chim.\n“Kum 40 chung ram le mipi caah rian ka ṭuan cang, i an ka herhnak cozah rian paoh ah pehzulh in ka ṭuan rih ko lai.”\n“Mah vialte experience ka ngeihmi hi ram le mipi hruainak caah santlai tuk lai ti ka zumh,” tiah a chim.\nKawlram ahcun president le vice presidents cu mipi nih thim an si lo, Rampumpi Hlutdaw MP pawl nih an thim hna — Mipi nih cun MP lawng kan thim hna.\nHlutdaw Sang (Amyotha),\nHlutdaw Niam (Pyithu) le\nRalkap MP nih president caah minung 1 cio an chuahpi hna. Mah 3 cu Rampumpi Hlutdaw (Amyotha le Pyithu fonh) MP pawl nih vote an thlak hna. Vote tambik ngahtu kha president, a changtu Vice President 1 le 2 an si.\nMah ruangah, Min Aung Hlaing cu president ṭuan a duh zongah rampumpi cozah thimnak ah MP i cuh hau lo. Hlutdaw i a ralkap MP pawl kha ‘president i cuh dingin ka chuahpi uh’ a ti khawh hna – Min Aung Hlaing nih president a ṭuan khawhnak lam cu mah hi hmet law ka rak ṭial ciami rel khawh asi.\nRussia media nih cun “Hlutdaw MP 25% ah mipi nih thim bak lomi ralkap pawl na chiahmi hna khi zei tik dah na ngol te lai?” tiah a hal.\nMin Aung Hlaing nih, “kan ram ramkhel aa thlen dih i a feh tikah Hlutdaw MP 25% ah ralkap chiah cu kan ngol te lai,” tiah a leh.\nEnglish in rel a duhmi nih mah hi hmet law Irrawaddy ah rel khawh asi.


Zalennak Cu A Man A Faak! (Freedom is Costly!) – THE CHINLAND POST\n2020 September 20 — Nun Zalennak hi minung a simi poah nih duh cio mi a si. Zalennak cu kan Pathian nih minung a rak kan ser lio te in aa kan pek cia mi ‘Nuhrin Covo’ a si. Sihmanhsehlaw, kan Chin miphun nih kan rak ngeihmi ‘Nun Zalennak’ cu hramhram in chuh kan sinak hi kum zabu pakhat deng a si cang. 2021 February 1 thawkin kan mipi le mino dihlak nih cu ‘Zalennak’ kan rak ngeihmi cu kan vun hlam ruangmang i laak tthan dingin a phunphun in duhlonak kan langhter. Hi lioah hin kan miphun nih kan philh lo ding mi cu, ‘Nun Zalennak’ hi fawizaang tein hmuh khawh a si lo; a man a fak taktak ti hi kan i fian a hau. Phundang chim ahcun ‘Phu Hlam’ a si caah a man kan pek dingmi tampi lakah thil pathum in vun langhter ka duh.\nCaan: Zalennak cu a man a fak. Cu a man a fakmi chungah, sui le ngun zongnih cawk khawh lo mi, ‘Caan’ hi aa tel. Kan Ramkomh Kawlram tuanbia kan zoh tikah ‘Zalennak’ hmuh dingah kan Rampi nih kum 70 chung kan hngah cang, ti khawh a si. A cheu khat kan pu le kan pa le nih cu ‘Zalennak’ cu hmu kho loin an nunnak a liam cang. A tu kan Chinram le Kawlram sining kan zoh tikah, Zalennak hi kum zei maw zat cu “caan” pek in lungdong lo tein kan hngah a hau rih ko lai. Lungsau tein kan hngah lioah kan ngeihmi caan sunglawi hna hi, cu ‘Zalennak’ kan hmuh khawh tthannak ding caah kan pek a hau.\nThisen: Zalennak cu a man a fak. Cu a man cu, “Thisen” hi a si. Ramkomh Kawlram ah ‘Zalennak’ hmuh dingah kan u nau tampi nih an nunnak an pek cang. Atu hrimhrim zongah an pek lio cuahmah pi a si. “Thisen” kan timi cu phundang in chim ahcun ‘Nunnak Pek’ hi a si. Nunnak tampi hna cu raltuknak ah a liam. Khua chungah a liam. Thonginn chungah a liam. Ramri ah a liam. Lam cungah a liam. Ramtang ah a liam. Sihmanhsehlaw, Zalennak timi cu muihnak nih a khuh peng ko rih. Zalennak cu a man a fak tukmi “thisen” asiloah “nunnak” in cawk a si. Nunnak pek loin le thisen luang loin Zalennak taktak hmuh khawh a rak si rua lo. Kan nunnak thap a hau ko.\nPumpek: Zalennak cu a man a fak. Zeicaah tiah kan zeizong vialte a kan huap dih. Zalennak cu ‘sacrifice’ timi kan zeizong vialte pekin cawk a hau mi a si. Pumpeknak um taktak lo ahcun Zalennak taktak hi hmuh khawh dawh a si [rua] lo. Kan ram Zalennak hmuh ding caah aa pumpemi kan tlawm tuk rih ko rua. Kan thisen maw, kan nunnak maw, kan chawva maw, kan caan maw, kan sining in maw, pumpek in cu Zalennak cu cawk a hau. Zalennak cu a man a fak tuk hringhran ko; zeizong vialte pumpek in cawk a hau. Hinak fakdeuh in kan i pumpek chinchin a hau ko.\nA cunglei i ka vun langhter bantukin ‘Zalennak’ cu a man a fak. Cucaah, lungsau thinfual in kan “caan” pek in kan hngah a hau rih ko lai. “Caan” timi lawnglawng nih Zalennak cu a cawk khawh. Cun, cu Zalennak cu kan “thisen” le “nunnak” he thlen in kan cawk a hau. Cucaah nang le kei kan nunnak le thisen kan siang hna lai maw? Ram pakhat thlennak dingah cun “policies” le “diplomacy” le “dialogue” timi hna lawngin a rak si lo ti cu vawlei cung tuanbia nih fianh cia kan si. Kan thisen le nunnak pek in cu Zalennak cu kan cawk a hau ko. Cun, cu Zalennak cu zeizong vialte pumpeknak ngeih lawnglawng ah kan hmuh khawh lai. Zalennak caah nang le kei zei bantuk pumpeknak kan tuah cang. Ka nolh rih lai: Zalennak cu kan caan, kan thisen, kan nunnak, le kan pum kan i pek lawnglawng ah kan hmuh khawh dingmi a man a fak taktakmi a si.\nSalai Henry Lian


A luancia thla tlawmpal chungah Dallas khuasa theih hngalhmi hna lakah minung pahnih cu lungrawh zawtnak in fak ngai in an zaw. – Hakha Cherry\nA luancia thla tlawmpal chungah Dallas khuasa theih hngalhmi hna lakah minung pahnih cu lungrawh zawtnak in fak ngai in an zaw.\nA luancia thla tlawmpal chungah Dallas khuasa theih hngalhmi hna lakah minung pahnih cu lungrawh zawtnak in fak ngai in an zaw. Khuaruah sualnak lei thlopnak siizungpi tiang an phan. Minung hi set thilri bantuk kan si caah idinh kan hau, pumpak nuamhnak tete zong kal, tuah kan hau. Thinlung nuamhnak le daihnak caah caan pek a hau.\nCu lo ahcun mawtawka engine bantukin kan rawh kho. Rian cu ho paoh tuan lo ahcun a ngah lo, nain a luan tukin tuan, mah pumpak thinlung le taksa damnak caah caan ipek lo ahcun mawtawka engine bantukin rawh a fawite.\nCucaah rian lawng ti loin mah pumpak thinlung le taksa damnak caah idinh caan hi ituah awk hrimhrim cio ding kan si.Credit-Salai Z T Lian\nThanwgpangdang relchap:Covid-19 Si Hnu Laitlang In Yangon Karlak Motor Cit Man A Tam Kho Tuk.Tutan hakha le yangon kar motor citman minung pakhat ah 150000kys a phakmi cu khuaruah har si, tuan deuh ahkhan 100000, 2020 lio ah hei ti ko u sih, a si, nain 2021 thlathok ahcun 150000 a phan cang. Hi ti lawmmam in motor cit man a kai hi covid ruangah a si ko ti fiang.\nEmergency-herhtukmi caah an kal vemi si i, lampi ah motor ngeitu nih cozah zung ngsk pawl he an i pehtlaih ning ai phundan caah si lai ti hi zumh cio si. Motor ngei pawl hi mawhphurh awk si an si ruamlo tiah mitampi nih an chim, an lainak a ruang hi kan boruak thatlo caah hin si bik ko.\nHlan ahcun Hakha le Manlay, yagon kar ahhin 70000 hrawng hi a dih sinain atu ahcun boruak thalo kan ton caah 150000 a phaknak si si.Credit-The thantlang Post Network\nCovid-19 Si Hnu Laitlang In Yangon Karlak Motor Cit Man A Tam Kho Tuk\nCompany ah nifatin nazi 10-12 chung hawi he rian kan ṭuan.


Count Me INdy!\naho na si zong ah\nkhoika hmun in na rat zong ah\nREL NA SI\nKum 10 fa tin, US i a ummi paohpaoh U.S. Milurelnak Zung nih milurelnak a tuah lengmang. Milurelnak cu ram pumpi i a ummi mibu pawl sinah kum fatin $ 675 billion nak tam deuh phawtzamhnak le acozah level kip ah nawlngeihnak phawtzamh dingah hman a si. Indy a hmailei biakhiahnak pawl kong – le a herhmi dawla pawl caah- aho paoh kha milurelnak tuah a si, a hleice in NANGMAH kha!\nMilurelnak ah iteltumnak nih na mibu kha a bawmh.\nRamrian lei Nawlngeihnak\nSianginn i nawlngeitu phu pawl sinin U.S. Hluttaw inn tiang, milurelnak tuahmi cu minung sinah nawlngeihnak phawtzamh dingah hman a si.\nRamkomh tangka chungin $675 billion renglo cu milurelnak cungah hngat in ram pumpi i a ummi mibu pawl sinah phawtzamh a si, fimcawnnak le ngandamnak lei zohkhenhnak thawk in umkalnak le umtthutnak tiang in zeizong te a bawmh.\nSipuazi Tangka hrambunh tuahnak\nSipuazi tuahnak pawl, a ngan he a hme he dawr pawl tuahnak le tangka hrambunh tuahnak hmun biakhiah dingah milurelnak cazin an hman.\nNunnak Tthatternak Prokarem pawl\nMiaknak a kawl lomi le a dang mibu phu pawl nih an prokarem pawl tthanchoter, sersiam le zohfel dingah milurelnak cazin an hman.\nMilurelnak i iteltumnak cu a himmi le a fawimi a si.\nAthlithup Bak Asi\nRamkomh upadi ning in, milurelnak ah pumpak bialehnak pawl cu kum 72 chung a thlithup in chiah a si i upadi zulhnak, pemnak, ngunkhuai peknak lei rianttuannak asilole US President tiang hmanh telhchih in aho sin hmanh ah phozar khawh a si lo.\nTlamtling tein phit dingah afawi\nKum 2020 ah, nan innchungkhar nih milurelnak tuahmi kha awnlai, cakuatnak asilole fon in bialehnak thim dingmi nan ngei lai. Thim dingmi pawl dihlak cu U.S. Milurelnak Zung nih nan innka kingh in rak ratnak cun a fawi deuh lai, mah tein bialehnak na tuah lo ahcun hihi an rak tuah ko lai.\nMilurelnak Ni Relnak:\nMilurelnak tuah Ni cu Vaupi 1, 2020 ah a si!


Pentecostal zumhnak le cawnpiaknak nihcun Thiang Thlarau rianttuannak le cawlcanghnak hi a cohlan. – Hakha Cherry\nPentecostalism: trinitarian pentecostal & oneness pentecostal.Pentecostal zumhnak le cawnpiaknak nihcun Thiang Thlarau rianttuannak le cawlcanghnak hi a cohlan. Thiang Thlarau tipilnak silole tinconak hi “pentecostal tlaihtleng” biapi ngaimi si. Cheukhat nih Thiang Thlarau tinconak cu holh dang silole vanholh holh khawhnak hna tbk hi tehte le hmelchunhnak in an hman. Cun, cheukhat nih zumhnak ruangah nunning silole nunnak thlennak hi Thiang Thlarau tipilnak ah tehte in an hman ve. Thiang Thlarau laksawng, laamnak, kutbenghnak, kutthlirnak, ttulhnak, vanholhnak, damternak, amennak, halejluiahnak, hosananak tbk hna hi “pentecostal” ahcun hmualngei tukmi an si.\nPentecostal kong hi tuanbia mit in kan chim si cun, phun hnih in tthen khawh si. Voikhatnak pentecost cu lamkaltu zultu hna chan Jerusalem ah a rak cang. Lamkaltu chan a dih hnuin, vawlei ah “pentecost” hi chan le kum tampi chung a dai. Nain, kum zabu 19 donghlei le zabu 20 thawkka ah “chanthar pentecost” cu a rak cang.\nCucu tuni kristian zumhnak ah thlennak silole tharchuahnak tampi umtertu zong si. Tuni ahcun pentecostal kristian zumtu zong million tampi an si ve cang. Thiang Thlarau cawlcanghnak in pumpak in Pathian hmuhton, pehtlaih le hawikomh hi pentecostal zumhnak ah biapi ngaingai.\nPentecostal kristian hi phun hnih in an um: trinitarian pentecostal le oneness pentecostal tiah. Thiang Thlarau tinconak/tipilnak cu biapi in an chiah veve. Cun, vanholh le laksawng tbk zong an zumh veve. Nain, dannak nganpi an ngei. An i-dannak le ralkahnak cu tihin van langhter khawh si:\nTrinitarian pentecostal nihcun:1. Pakhat Pathian cu thumkomh in a zumh.2.Thumkomh min in tipilternak a tuah.3. Jesuh cu Khamhtu in cohlan hi khamhnak caah a zumh.\nOneness pentecostal nihcun:1.Pakhat Pathian cu Jesuh Khrih in a zumh.2. Jesuh min in tipilternak a tuah.3.Jesuh zumhnak, Jesuh min tipilnak le Thiang Thlarau tinconak cu khamhnak ah herhmi in a zumh.\nBultan ngai in “pentecostalism” kong ka van langhter. Kohhran min cu mah duhmi paoh sak le bunh khawhmi si, a biapimi cu kohhran muru nih “a zumhmi le tuahmi kha si”. Phun dang cun kohhran nih biatak le biadik in a zumhmi, cawnpiakmi le dirpimi chungril kha, thlarau khamhnak caah laireltu le tlangkawmtu si. Kohhran pakhat silole cawnpiaktu pakhat kong tbk chim, ceih le ttial tikah; a biapi cemmi cu “a zumhnak le cawnpiaknak muru le tlaihtleng” hi si.\nNote: Lairam ah oneness pentecostal cu UPC min in kum 1965 in ai thawk ve (Van Nun Lian ttialmi “UPC Zumhnak & Cawnpiaknak” cauk ah rel khawh si.Credit-Chin UPC Denmark


President Trump Nih Mah Tluk Rangin Covid-19 Khamnak Si A Ser Khawh Hi, Bawipa Nih A Um Pi Caah Si!! – Chin 11 News\nPresident Trump Nih Mah Tluk Rangin Covid-19 Khamnak Si A Ser Khawh Hi, Bawipa Nih A Um Pi Caah Si!!\nTutan vawlei cungpi nih pulrai kan tonmi cu a caan a sau pah ko cang! Tutan purai ah hin Trump hi USA President si hlah seh law, mah nak hin USA minung hi an thi men lai dah tiah ka ruah!\nZawtnak a van i thawng in zeitluk indah rian atuan, WHO pawl zong a phomh2 ko hna. Mimit hmai a zoh lo. USA ram cu China pawl rak rat lo dingin a phit ning te hna van ruah ah khan, Trump hi Pathian nih a um pi i, fimnak a pek mi a si ko tiah ka ruah ko.\nTutan zong Covid-19 i khamnaksi mah tluk riantangin a ser khawhmi hi, Trump hi Pathian nih a umpi i, a sunparnak langhter a duh caah a si bak lai tiah ka tuah ko. Atang lei ah Covid-19 si konghe pehtlai in Salai Lairamthang nih a tialmi ka van tar chih!!\n“Moderna sii company nih an serchuah mi Covid-19 khamhnak si phunkhat cu a donghnak hneksaknak an tuahmi result ah 95% a khamh khawh tiah tuzing ah Moderna CEO Stephane Bancel nih a chim.\nMah thawngpang nih vawleicung politician tampi le sii lei thiamsang mi an lung a lawmhter hna. Stock market zong a kai colh ti si. Hmaizarh chungah FDA nih approve a tuah in hman colh khawh a si ve lai tiah an zumh. Pfizer’s company nih an serchuahmi cu 90% khamh khawhnak hmul a ngei an ti”